**ZMLUVA O DIELO č.** [●]

**na zhotovenie stavby - Chovná hala pre kury s voľným výbehom**

*(ďalej len „****Zmluva****“) uzavretá podľa § 536 a nasl. zákona č. 513/1991 Zb. Obchodný zákonník, v znení neskorších predpisov (ďalej len „****ObZ****“), medzi nasledovnými zmluvnými stranami:*

**OBJEDNÁVATEĽ**

Obchodné meno: **FOOD FARM, s.r.o.**

Sídlo: Piešťanská 3, 917 01 Trnava

IČO: 31 442 226

IČ DPH: SK7120001680

Číslo účtu (IBAN): SK11 1100 0000 0029 4405 0119

Banka: Tatrabanka, a.s.

Registrácia: Obchodný register Okresného súdu Trnava,

oddiel: Sro, vložka č. 1009/T

Konajúci: Ing. Tomáš Kohút, konateľ

(ďalej len „**Objednávateľ**“)

*a*

**ZHOTOVITEĽ**

Obchodné meno: [●]

Sídlo: [●]

IČO: [●]

IČ DPH: [●]

Číslo účtu (IBAN): [●]

Banka: [●]

Registrácia: Obchodný register [●],

Oddiel: [●], vložka č. [●]

Konajúci: [●]

(ďalej len „**Zhotoviteľ**“; Objednávateľ a Zhotoviteľ ďalej spolu aj ako „**Zmluvné strany**“ a každý z nich jednotlivo aj ako „**Zmluvná strana**“)

1. **PREDMET ZMLUVY**
   1. Zhotoviteľ sa zaväzuje zhotoviť pre Objednávateľa v rozsahu podľa článku 3 tejto Zmluvy, vo vlastnom mene a na vlastnú zodpovednosť, Dielo spočívajúce v zhotovení stavby - **Chovná hala pre kury s voľným výbehom** a príslušných stavieb, a to v mieste realizácie Diela v zmysle článku 5 tejto Zmluvy. Zhotoviteľ sa zaväzuje:
      1. k vykonaniu stavebného objektu: SO-01 Chovná hala, základ pre kŕmne silá teleso zemného násypu.
      2. SO-02 Prístrešok skladu trusu
      3. SO-03 Retenčná nádrž na požiarnu vodu
      4. SO-04 Prípojka NN
      5. SO-05 Záložný dieselagregát
      6. SO-06 Hala - elektroinštalácia, bleskozvod
      7. SO-07 Areálové osvetlenie
      8. SO-08 Spevnené plochy
      9. SO-09 Oplotenie areálu
      10. SO-10 Rekonštrukcia TS 0022-004
      11. k dodaniu dokumentácie k vykonanému Dielu,
      12. k iným v Zmluve dohodnutým prácam, činnostiam a dokladom súvisiacich s Dielom

(ďalej spolu len „**Dielo**“).

* 1. Objednávateľ sa zaväzuje Dielo zhotovené riadne a včas v súlade so Zmluvou, prevziať a zaplatiť dohodnutú cenu Diela podľa platobných podmienok dohodnutých v článku 4 tejto Zmluvy.

1. **vyhlásenia ZMLUVNÝCH STRÁN A pokyny objednávateľa**
   1. Objednávateľ vystavuje pokyn a objednáva u Zhotoviteľa zhotovenie príslušného Diela v rozsahu v rozsahu a za podmienok podľa tejto Zmluvy a jej príloh, čo svojim podpisom na Zmluve potvrdzuje.
   2. Zhotoviteľ týmto vyhlasuje, že je oprávnený a odborne spôsobilý vykonať Dielo. Zhotoviteľ vyhlasuje, že túto Zmluvu uzavrel po tom, ako na základe odovzdanej projektovej dokumentácie s odbornou starostlivosťou zistil a posúdil informácie vzťahujúce sa k Dielu, k miestu realizácie Diela a podmienkam jeho vykonávania. Zhotoviteľ vyhlasuje, že je schopný Dielo v súlade s touto Zmluvou vykonať a že projektová dokumentácia, na ktorú táto Zmluva odkazuje, je pre vykonanie Diela vhodná (čo neznamená že je bez vád a nedostatkov).
   3. Zmluvné strany sa dohodli na tom, že vyhlásenia Zhotoviteľa podľa bodu 2.2 tohto článku zahŕňajú všetky informácie, ktoré Zhotoviteľ pri vynaložení odbornej starostlivosti mal a v postavení profesionálnej a skúsenej osoby a pri vynaložení maximálneho, spravodlivo žiadateľného úsilia, mohol získať pred uzavretím tejto Zmluvy, a to najmä podrobným oboznámením sa, vrátane inšpekcie, s miestom vykonávania Diela, ako aj so súvisiacimi miestami, posúdením informácií obsiahnutých v podkladoch vypracovaných Objednávateľom za účelom výberu Zhotoviteľa, vrátane informácií, ktoré pri vynaložení odbornej starostlivosti mal a v postavení profesionálnej a skúsenej osoby a pri vynaložení maximálneho, spravodlivo žiadateľného úsilia, mohol získať v rámci vysvetľovania týchto podkladov. Pod informáciami obsiahnutými v podkladoch vypracovaných Objednávateľom sa majú na mysli aj tam obsiahnuté pokyny Objednávateľa vo vzťahu k Dielu, vrátane spôsobu jeho vykonávania v rozsahu, v akom sú zadefinované. Zhotoviteľ sa zaväzuje oznámiť prípadné nezrovnalosti Objednávateľovi najneskôr do tridsiatich (30) kalendárnych dní odo dňa uzavretia tejto Zmluvy; inak na ne nemusí Objednávateľ prihliadnuť a nie je povinný ich zohľadniť v rámci zmeny Zmluvy / Ceny. V prípade, ak Zhotoviteľ bude potrebovať v rámci Diela niečo doprojektovať po tridsiatich (30) kalendárnych dní odo dňa uzavretia tejto Zmluvy, tak je povinný túto projektovú dokumentáciu nechať vypracovať u projektanta Objednávateľa, pričom náklady spojené s dodatočnou projektovou dokumentáciu znáša Zhotoviteľ; uvedené neplatí, ak potrebu doprojektovania Zhotoviteľ oznámi do tridsiatich (30) kalendárnych dní odo dňa uzavretia tejto Zmluvy.
   4. Zlyhanie Zhotoviteľa v súvislosti so zisťovaním a posúdením informácií podľa bodu 2.2 tohto článku nezbavuje Zhotoviteľa zodpovednosti za riadne a včasné vykonanie Diela, vrátane zodpovednosti za vady Diela, ako ani za riadny odhad náročnosti a/alebo stanovenie ceny za vykonanie Diela. Zmluvné strany sa dohodli, že za zlyhanie Zhotoviteľa sa nepovažujú prípady, na ktoré sa vzťahuje ustanovenie bodu 3.5 tejto Zmluvy.
   5. V prípade nevhodnosti pokynov Objednávateľa vo vzťahu k Dielu, vrátane spôsobu jeho vykonávania, obsiahnutých v podkladoch Objednávateľa, čo zahŕňa pre odstránenie akýchkoľvek pochybností aj projektovú dokumentáciu, ktorú nebolo možné zistiť ani pri vynaložení starostlivosti, je Zhotoviteľ povinný písomne upozorniť Objednávateľa na túto nevhodnosť po uzavretí tejto Zmluvy.
   6. Vo vzťahu k prípadným pokynom Objednávateľa udeleným Zhotoviteľovi po začatí vykonávania Diela platí, že Zhotoviteľ je povinný písomne upozorniť Objednávateľa bez zbytočného odkladu po ich obdržaní na ich nevhodnosť, a to pokiaľ pri vynaložení odbornej starostlivosti v postavení profesionálnej a skúsenej osoby a pri vynaložení maximálneho, spravodlivo žiadateľného úsilia, mal túto nevhodnosť zistiť; prípadne je Zhotoviteľ povinný písomne upozorniť Objednávateľa bez zbytočného odkladu po tom, ako pri vynaložení príslušnej starostlivosti a úsilia mal túto nevhodnosť zistiť neskôr.
   7. Ak nevhodné pokyny prekážajú v riadnom vykonávaní Diela, je Zhotoviteľ oprávnený vykonávanie Diela v nevyhnutnom rozsahu prerušiť do zmeny pokynov Objednávateľa alebo do obdržania písomného oznámenia, že Objednávateľ trvá na vykonávaní Diela s použitím nevhodných pokynov, a ďalej, Zhotoviteľ nezodpovedá za nemožnosť dokončenia Diela alebo za vady dokončeného Diela, pokiaľ sú tieto následky spôsobené nevhodnými pokynmi, ak Objednávateľ na nich písomne trval.
   8. Odovzdanie staveniska bude uskutočnené na základe písomného potvrdenia o odovzdaní a prevzatí staveniska (ďalej aj ako „**stavenisko**“). Odovzdanie staveniska bude uskutočnené v termíne do 1 kalendárneho mesiaca po vzniku účinnosti zmluvy za predpokladu vhodných klimatických podmienok. Objednávateľ sa zaväzuje pri odovzdaní staveniska odovzdať zhotoviteľovi kópiu právoplatného stavebného povolenia predmetnej stavbe. Povahu odovzdania staveniska je potrebné posudzovať vzhľadom na vymedzenie povinností Zhotoviteľa podľa tejto Zmluvy. Od odovzdania staveniska zodpovedá za stavenisko Zhotoviteľ. Staveniskom sa pre účely tejto Zmluvy rozumie priestor, kde sa Dielo vykonáva. Pred začatím vykonávania činností na stavenisku musí byť vypracovaný a Zhotoviteľovi odovzdaný plán bezpečnosti a ochrany zdravia pri práci.
   9. Momentom prevzatia staveniska podľa bodu 2.8 tohto článku prechádza na Zhotoviteľa nebezpečenstvo vzniku škody na stavenisku. Nebezpečenstvo vzniku škody na stavenisku prechádza späť na Objednávateľa podpisom preberacieho protokolu podľa čl. 9 tejto Zmluvy.
   10. V súvislosti so staveniskom je Zhotoviteľ povinný zabezpečiť najmä, avšak nie výlučne:
       1. aby na stavenisko nemali prístup nepovolané osoby, a to najmä na miesta, kde môže dôjsť k ohrozeniu života alebo zdravia, pričom za nepovolané osoby sa nebudú považovať zamestnanci niektorej zo Zmluvných strán, ani osoby poverené niektorou zo Zmluvných strán výkonom činností v súvislosti s vykonaním Diela;
       2. označenie staveniska s uvedením údajov o Diele stanovených príslušnými právnymi predpismi;
       3. zriadenie vjazdu a výjazdu z miestnej komunikácie alebo z účelovej komunikácie na prísun stavebných materiálov, na odvoz zeminy a stavebného odpadu a na prístup vozidiel zdravotníckej pomoci a požiarnej ochrany, a jeho udržiavanie v nepoškodenom a čistom stave;
       4. umiestnenie a skladovanie zariadenia staveniska a stavebných materiálov;
       5. odvoz a likvidáciu odpadu, sutiny;
       6. poriadok a čistotu na stavenisku, v jeho okolí a na užívaných inžinierskych sieťach;
       7. bezpečnosť a ochranu zdravia všetkých osôb nachádzajúcich sa na stavenisku a požiarnu ochranu staveniska a Diela, poučenie osôb nachádzajúcich sa na stavenisku o bezpečnosti a ochrane zdravia a požiarnej ochrane staveniska a Diela;
       8. vykonanie opatrení potrebných na ochranu životného prostredia na stavenisku i susediacich pozemkoch;
       9. vykonanie opatrení potrebných na ochranu Objednávateľom vytýčených a odovzdaných Zhotoviteľovi existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na stavenisku a v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré Zhotoviteľ zodpovedá, na vlastné náklady vykonať preložky existujúcich inžinierskych sietí v prípade potreby;
       10. predchádzanie škodám na majetku tretích osôb;
       11. ohradenie a označenie staveniska;
       12. na stavenisku počas celého zhotovovania Diela dostupnosť stavebného denníka;
       13. pred vyhotovením Protokolu podľa článku 9 tejto Zmluvy odstránenie všetkých zariadení staveniska, nadbytočných stavebných materiálov, odpadu zo staveniska a odovzdanie čistého a bezpečného staveniska.
2. **ROZSAH DIELA A NAVIAC PRÁCE NA DIELE**
   1. Zhotoviteľ sa zaväzuje vykonať **Dielo v rozsahu podľa:** 
      1. **cenovejponuky** vrátane špecifikácie Diela (poznámky, otázky/odpovede) a položkovitého rozpočtu(výkaz výmer)uvedenej v prílohe č. 1 tejto Zmluvy (ďalej len „**cenová ponuka**“);
      2. **projektovej dokumentácie k Dielu** podľa bodu 3.1.1, ktorá je uvedená v prílohe č. 2 tejto Zmluvy (ďalej len „**projektová dokumentácia**“),
      3. **harmonogramu prác na Diele** podľa prílohy č. 3 tejto Zmluvy(ďalej len „**Harmonogram prác na Diele**“).
   2. Zhotoviteľ zodpovedá za súlad jednotlivých zrealizovaných častí Diela s projektovou dokumentáciou.
   3. V prípade, ak v súvislosti s  vykonaním Diela bude potrebné zabezpečenie akýchkoľvek povolení na realizáciu Diela, zaväzuje sa tieto Objednávateľ zabezpečiť. Na tento účel je Zhotoviteľ povinný poskytnúť Objednávateľovi všetku potrebnú súčinnosť, ktorú od neho možno spravodlivo žiadať.
   4. Zhotoviteľ sa zaväzuje zabezpečiť všetky materiály nevyhnutné pre zhotovenie príslušného Diela, a to v dostatočnom časovom predstihu, aby boli k dispozícii pred ich zabudovaním do Diela.
   5. Zmluvné strany sa dohodli, že za práce naviac sa považujú práce, ktoré neobsahuje ani cenová ponuka ani projektová dokumentácia, alebo ktoré budú vykonané Zhotoviteľom z dôvodu (i) vád a nedostatkov projektovej dokumentácie zistených počas zhotovovania Diela alebo (ii) nepredvídateľných prekážok, činností v čase uzatvorenia Zmluvy alebo (iii) splnenia podmienok uvedených v Stavebnom povolení alebo (iv) zmeny postupu vykonávania Diela. Zhotoviteľ upozorní Objednávateľa na potrebu vykonania prác naviac na Diele, a:
      1. Zhotoviteľ vypracuje ocenenie prác naviac na Diele v podobe podrobného položkovitého rozpočtu vo forme výkazu výmer s prislúchajúcimi stavebnými kódmi jednotlivých dodávok a prác s použitím jednotkových cien z aktuálne platného cenníka (na daný štvrťrok) CENKROS -10% a to do piatich (5) pracovných dní odo dňa zistenia s uvedením rozsahu, ceny a so zdôvodnením; a zašle takto vypracované ocenenie prác naviac zodpovednému zástupcovi Objednávateľa;
      2. pričom Objednávateľ do desať (10) pracovných dní odo dňa doručenia ocenenia prác naviac buď písomne odsúhlasí (vydá príkaz na vykonanie prác naviac) alebo písomne neodsúhlasí a zašle písomne naraz všetky pripomienky k oceneniu;
      3. práce  naviac na Diele musia byť vždy vopred odsúhlasené štatutárnym orgánom Objednávateľa, ak ich cena prekročí 2 % z Ceny za vykonanie Diela.
   6. Zmluvné strany sa dohodli, že obsahom príkazu Objednávateľa na vykonanie prác naviac alebo dodatku k Zmluve musí byť:
      1. predmet naviac prác,
      2. cena za práce naviac,
      3. dopad na čas plnenia,
      4. záväzok Objednávateľa zaplatiť cenu za práce naviac.

Pre vylúčenie pochybností sa Zmluvné strany dohodli, že pokiaľ dodatok k tejto Zmluve, ktorý upravuje vykonanie prác naviac, neobsahuje určenie ceny za práce naviac a/alebo dopad na čas plnenia a/alebo iné podmienky, platí, že vykonanie prác naviac nemá príslušný dopad. Zároveň, Zhotoviteľ nie je povinný vykonať naviac práce pred vydaním príkazu na vykonanie prác naviac alebo uzatvorením dodatku k tejto Zmluve.

* 1. Práce naviac bude Zhotoviteľ fakturovať vo fakturačnom období kedy boli vykonané s tým, že budú v súpise prác, ktorý je neoddeliteľnou súčasťou faktúry, označené ako naviac práce.
  2. Zhotoviteľ potvrdzuje, že sú mu známe technické a kvalitatívne podmienky k realizácii Diela a že disponuje kapacitami a odbornými znalosťami, ktoré sú k zhotoveniu Diela potrebné.
  3. Zhotoviteľ zodpovedá za to, že pri zhotovení Diela nepoužije materiál, o ktorom je v dobe jeho zabudovania známe, že je nevhodný, alebo vykazuje iné vady a nedostatky. Zámenu materiálov, výrobkov, či zariadení si musia Zmluvné strany písomne potvrdiť prostredníctvom Oprávnených osôb.
  4. Pokiaľ bude Zhotoviteľ plniť povinnosti podľa tejto Zmluvy pomocou tretích osôb, zodpovedá ako keby plnil sám; Zhotoviteľ zodpovedá za to, že tieto tretie osoby budú plniť povinnosti vyplývajúce Zhotoviteľovi z tejto Zmluvy. Pre účely predchádzajúcej vety nie je rozhodujúce, či príslušná tretia osoba poskytuje Zhotoviteľovi plnenie priamo alebo nepriamo. V prípade škody spôsobenej treťou osobou podľa prvej vety, Zhotoviteľ odškodní Objednávateľa ako keby škodu spôsobil sám. Ostatné ustanovenia tejto Zmluvy nie sú týmto dotknuté.
  5. Všetky osoby, pomocou ktorých Zhotoviteľ vykonáva Dielo, ktoré vykonávajú vybrané činnosti vymedzené všeobecne záväznými právnymi predpismi alebo technickými normami, napr. činnosti, výkon, ktorých vyžaduje osobitné oprávnenia, musia mať platné oprávnenia k výkonu týchto vybraných činností, a to v súlade s príslušnými všeobecne záväznými právnymi predpismi a technickými normami Slovenskej republiky, pričom povaha alebo existencia právneho vzťahu medzi Zhotoviteľom a príslušnou osobou nie je rozhodujúca. V prípade, ak je to podľa právnych predpisov Slovenskej republiky potrebné, musia osoby, pomocou ktorých Zhotoviteľ plní povinnosti podľa tejto Zmluvy, ktoré disponujú príslušnými oprávneniami podľa práva iného štátu, spĺňať osobitné podmienky pre výkon príslušných činností na území Slovenskej republiky. V prípade zistenia porušenia povinností podľa tohto bodu je Objednávateľ oprávnený príslušnú osobu ihneď vykázať zo staveniska; pokiaľ príslušná osoba stavenisko ihneď neopustí alebo v prípade, ak Objednávateľ zistí, že dotknutá osoba opätovne vykonáva činnosti a nedisponuje príslušným oprávnením, je Objednávateľ oprávnený prikázať prerušenie vykonávania Diela v bezprostredne súvisiacom rozsahu, a to až do dosiahnutia nápravy, pričom Zhotoviteľ je v prípade využitia tohto práva Objednávateľa povinný vykonávanie Diela prerušiť (viď bod 5.5 čl. 5 tejto zmluvy). Prerušenie vykonávania Diela podľa predchádzajúcej vety nemá vplyv na  Termín dokončenia Diela podľa tejto Zmluvy, ani na Cenu za vykonanie Diela.
  6. Zhotoviteľ je povinný písomne vopred oznámiť Objednávateľovi subdodávateľa, ktorý bude vykonávať práce na Diele.
  7. Objednávateľ môže požiadať Zhotoviteľa, aby bezodkladne odvolal subdodávateľa, v prípade, ak subdodávateľ nevykonáva svoju prácu riadne a s odbornou starostlivosťou a k náprave nedôjde bez zbytočného odkladu po doručení písomného upozornenia Zhotoviteľovi (za písomné upozornenie sa nepovažuje zápis v stavebnom denníku); Zhotoviteľ je povinný oprávnenej žiadosti Objednávateľa vyhovieť. Objednávateľ je oprávnený vykázať subdodávateľa, ktorého sa odvolanie týka zo staveniska, prípadne odmietnuť akékoľvek ďalšie plnenie poskytnuté príslušným subdodávateľom. Odvolaný subdodávateľ bude Zhotoviteľom, čo najskôr nahradený iným subdodávateľom, ktorý musí spĺňať podmienky podľa tejto Zmluvy; odvolanie subdodávateľa nemá vplyv na čas vykonania diela ako aj na iné termíny určené touto Zmluvou. Zhotoviteľ je povinný plniť oprávnené a nesporné pohľadávky subdodávateľov vzniknuté v súvislosti s vykonávaním Diela, a to riadne a včas.

1. **CENA ZA VYKONANIE DIELA A PLATOBNÉ PODMIENKY**
   1. Za riadne zhotovené Dielo má Zhotoviteľ právo na zaplatenie ceny za Dielo v celkovej výške [●] **EUR bez DPH** a to za podmienok dohodnutých v tejto Zmluve (ďalej len „**Cena**“). K Cene za vykonanie Diela bude účtovaná príslušná daň z pridanej hodnoty (DPH) podľa všeobecne záväzného právneho predpisu účinného v čase vzniku daňovej povinnosti (ak je zhotoviteľ platcom DPH).

Zmluvné strany vyhlasujú, že výška Ceny je dohodnutá v súlade so zákonom č. 18/1996 Z. z. o cenách v znení neskorších predpisov. Zmluvné strany sa dohodli, že Cena bude uhradená Zhotoviteľovi za podmienok dohodnutých v Zmluve.

* 1. Cena zahŕňa všetky vykázané práce a dodávky a ďalšie súvisiace práce, ktoré budú potrebné k dodávke materiálov, pri zhotovení, alebo k prevzatiu Diela a jeho odovzdaniu do užívania, ako aj všetky náklady Zhotoviteľa v súvislosti s vykonávaním Diela a plnením jeho záväzkov zo Zmluvy. Cena ďalej zohľadňuje prenájom vybavenia, zariadenia alebo odmenu pracovnej sily súvisiace so zhotovením Diela. Cena ďalej zohľadňuje aj náklady, ktoré vyplývajú z omeškania Zhotoviteľa s dokončením a odovzdaním Diela.
  2. Zhotoviteľ môže požadovať zvýšenie Ceny za vykonanie Diela, a to v dôsledku zmien cien vstupov (t.j. preukázanie rozdielu ceny vstupov pred podpisom Zmluvy a ceny vstupov po podpise Zmluvy) nad 10 % (iba materiály, výrobky podľa cenovej ponuky prípadne zavedenia nových daní alebo poplatkov, v priebehu realizácie Diela. Zhotoviteľ sa zaväzuje, že pri Zmene Diela (článok 7 tejto Zmluvy) alebo pri prácach naviac (článok 3 tejto Zmluvy), je povinný používať jednotkové ceny z výkazu výmer na tie položky, ktoré sú predmetom Zmeny Diela alebo prác naviac; na nové položky je Zhotoviteľ povinný odovzdať ocenenie nových položiek na vyjadrenie Objednávateľovi. Zmluvné strany sa dohodli, že Zhotoviteľ môže požadovať zvýšenie Ceny za vykonanie Diela v dôsledku zmien cien vstupov maximálne v celkovej výške 100 tisíc EUR bez DPH.
  3. Cena za vykonanie Diela bude platená na základe:
     1. Čiastkových faktúr v rozsahu zodpovedajúcom Zhotoviteľom v príslušnom mesačnom fakturačnom období skutočne vykonaným činnostiam, vrátane v rámci Diela zamontovaných dodávok. Pre účely fakturácie podľa predchádzajúcej vety sa zohľadňujú výlučne činnosti/dodávky podľa odsúhlaseného súpisu prác, ktorý bude tvoriť prílohu faktúry.
     2. konečnou faktúrou vystavenou po tom, ako Zhotoviteľ Dielo vykoná v súlade s čl. 9 tejto Zmluvy.
  4. Fakturačným obdobím pre účely bodu 4.4.1 tohto článku je kalendárny mesiac.
  5. Prílohou konečnej faktúry bude kópia protokolu o odovzdaní a prevzatí Diela.
  6. Konečná faktúra musí obsahovať okrem iného aj sumarizáciu čiastkových faktúr a platieb uplatnených pred jej vystavením, a to bez ohľadu na ich splatnosť v čase vystavenia konečnej faktúry; vystavenie konečnej faktúry nemá vplyv na trvanie a/alebo splatnosť čiastkových platieb.
  7. Objednávateľ je povinný zaplatiť faktúry do 30 dní odo dňa doručenia Objednávateľovi (lehota splatnosti). V prípade, že faktúra má vecné a formálne nedostatky, resp. nespĺňa náležitosti daňového dokladu, Objednávateľ ju vráti Zhotoviteľovi na doplnenie/prepracovanie. V takomto prípade sa preruší plynutie lehoty splatnosti a začne plynúť ďalej dňom nasledujúcim po dni doručenia opravenej faktúry Objednávateľovi.

Zmluvné strany sa dohodli, že Zhotoviteľ je oprávnený posielať faktúry podľa z tejto Zmluvy elektronickou poštou. Objednávateľ týmto udeľuje súhlas, aby mu Zhotoviteľ posielal faktúry podľa tejto Zmluvy elektronickou poštou. Zhotoviteľ je povinný doručovať elektronickú faktúru Objednávateľovi na e-mailovú adresu [●]. Elektronická faktúra sa považuje za doručenú a jej obsah za oznámený Objednávateľovi dňom, kedy Zhotoviteľ odošle elektronickú faktúru Objednávateľovi v súlade s týmto článkom. V tomto prípade je Zhotoviteľ povinný podpísať a zaslať tento účtovný záznam v súlade s ustanoveniami § 32 a § 33 zákona č. 431/2002 Z. z. o účtovníctve v znení neskorších predpisov tak, aby prenos účtovného záznamu bol zabezpečený pred jeho zneužitím, poškodením, zničením, neoprávnenými zásahmi doň a neoprávneným prístupom k nemu.

* 1. Faktúra je uhradená riadne a včas, ak bola fakturovaná suma znížená o výšku zádržného podľa bodu 4.13 tejto Zmluvy pripísaná na účet Zhotoviteľa v lehote a za podmienok podľa tohto článku Zmluvy. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum platnosti na najbližší nasledujúci pracovný deň.
  2. Prípadné zmeny v platobných podmienkach budú upravené a dohodnuté vždy písomným dodatkom k tejto Zmluve.
  3. Uskutočnenie akejkoľvek platby Ceny za vykonanie Diela, resp. jeho časti sa nepovažuje za prevzatie Diela alebo jeho akejkoľvek časti (napr. veci, ktoré sa stali súčasťou Diela) Objednávateľom.
  4. Po vystavení konečnej faktúry nie je Zhotoviteľ oprávnený vystaviť Objednávateľovi žiadnu ďalšiu faktúru, ani iným spôsobom požadovať zaplatenie akejkoľvek do vystavenia konečnej faktúry neuplatnenej časti Ceny za vykonanie Diela. Zmluvné strany sa dohodli, že vystavením konečnej faktúry zanikajú všetky do jej vystavenia (vrátane) Zhotoviteľom prípadne neuplatnené práva na zaplatenie akejkoľvek časti/častí Ceny za vykonanie Diela, a to bez toho, že by boli nahradené akýmkoľvek iným záväzkom Objednávateľa.
  5. Zmluvné strany sa dohodli, že z každej faktúry vystavenej podľa tejto Zmluvy bude uplatnené zádržné vo výške 5% z fakturovanej sumy bez DPH (ďalej len „**Zádržné**“). Zádržné je Objednávateľ oprávnený použiť na úhradu:
     1. nákladov  na odstránenie vád a nedorobkov Diela pri protokolárnom odovzdaní a prevzatí Diela za predpokladu, že Zhotoviteľ neodstránil vady ani v dodatočnej lehote určenej Objednávateľom,
     2. nákladov na odstránenie vád Diela počas plynutia záručnej doby podľa bodu 10.2 článku 10 tejto Zmluvy za predpokladu, že Zhotoviteľ neodstránil vady ani v dodatočnej lehote určenej Objednávateľom v rámci reklamácie podľa článku 10 tejto Zmluvy,
     3. ako i na úhradu nárokov Objednávateľa zo Zmluvy (najmä nároky na zmluvnú pokutu a náhradu škody) pre prípad porušenia záväzkov Zhotoviteľa vyplývajúcich z tejto Zmluvy.

Objednávateľ je povinný písomne oznámiť Zhotoviteľovi každé použitie časti, alebo celého Zádržného vopred.

* 1. Zhotoviteľ má nárok na zaplatenie Zádržného do 30 dní po uplynutí 60 mesiacov od protokolárneho odovzdania a prevzatia Diela.
  2. Objednávateľ súhlasí, že Zhotoviteľ môže nahradiť Zádržné podľa bodu 4.13 v spojitosti s bodom 4.14 za bankovú záruku, ktorá slúži pre zabezpečenie záväzkov a povinností podľa bodu 4.13.2 a 4.13.3 tohto článku.
  3. Banková záruka (warranty bond) podľa bodu 4.15 tejto Zmluvy bude vystavená v znení podľa prílohy č. 4a tejto Zmluvy. Banková záruka (performance bond) podľa bodu 8.25 tejto Zmluvy bude vystavená v znení podľa prílohy č. 4b tejto Zmluvy.
  4. Objednávateľ týmto informuje Zhotoviteľa, že Dielo bude plne a/alebo sčasti hradené na základe dotácie poskytnutej zo strany príslušnej štátnej inštitúcie Slovenskej republiky a Zhotoviteľ vyhlasuje, že porozumel tejto informácii a v plnom rozsahu príjmu zodpovednosť za to, že Dielo treba zhotoviť podľa Zmluvy, ďalej výlučne podľa realizačného projektu a dodanej technológie. V opačnom prípade (porušenia Zmluvy), môže prípadná kontrola zo strany príslušnej štátnej inštitúcie Slovenskej republiky konštatovať porušenie podmienok čerpania dotácie a žiadať plnú a / alebo sčasti vrátenie dotácie od Objednávateľa; v takomto prípade Zhotoviteľ plne zodpovedá za náhradu škody vo výške vrátanej dotácie vrátane súvisiacich sankčných poplatkov a trov prípadného právneho zastúpenia v danej veci pred príslušnou štátnou inštitúciou Slovenskej republiky.

1. **MIESTO realizácie Diela, TERMÍN DOKONČENIA DIELA A PRERUŠENIE ZHOTOVOVANIA DIELA**
   1. Miestom realizácie Diela  je stavenisko nachádzajúce na pozemku parcelné číslo [392/1, 392/2, 392/3, 292/6 (parcely reg. C); 393, 394, 396, 390/1, 390/2, 388/3, 387/1, 387/2, 387/3, 385/1, 385/2, 385/3 (parcely reg. E) a 387/2 (parcela reg. C],katastrálne územie [812170], obec [Dolné Trhovište], okres [Hlohovec] (ďalej len „**miesto realizácie Diela**“). Zhotoviteľ sa zaväzuje zhotoviť Dielo v termíne dokončenia Diela  (ďalej len „**Termín dokončenia Diela**“)podľa harmonogramu uvedeného v prílohe č. 2 tejto Zmluvy – „Harmonogram prác na Diele“.
   2. Termín dokončenia Diela podľa bodu 5.1 sa predlžuje z nasledovných dôvodov:
      1. prerušenie zhotovenia Diela na základe rozhodnutia orgánu verejnej moci,
      2. prerušenie zhotovenia Diela pre nepriaznivé poveternostné podmienky a nepriaznivé počasie (ktorými sa rozumejú poveternostné podmienky znemožňujúce pokračovanie vo výstavbe podľa platných právnych a technických predpisov a predpísaných technologických postupov),
      3. vyhlásenie vojny, vojnového stavu, výnimočného stavu, núdzového stavu, mimoriadnej situácie, prírodnej katastrofy, teroristického útoku,
      4. účinnosť uznesení Vlády Slovenskej republiky a/alebo vyhlášok Úradu verejného zdravotníctva v dôsledku epidemiologickej situácie a ktorými sa nariaďujú opatrenia pri ohrození verejného zdravia v podobe obmedzení vplývajúcich na činnosť Zhotoviteľa pri realizácii Diela,
      5. archeologické nálezy;
      6. omeškanie Objednávateľa s poskytnutím súčinnosti podľa tejto Zmluvy, pokiaľ toto omeškanie objektívne a preukázateľne bráni Zhotoviteľovi vo vykonávaní Diela a každej jeho časti,
      7. omeškanie Objednávateľa s riadnym a včasným zaplatením faktúry vystavenej podľa tejto Zmluvy.
   3. Zhotoviteľ je povinný bez zbytočného odkladu zápisom v stavebnom denníku alebo písomne informovať Objednávateľa o vzniku akejkoľvek skutočnosti, ktorá bráni alebo sťažuje realizáciu predmetu Diela s dôsledkom omeškania plnenia podľa bodu 5.1 tohto článku. Zhotoviteľ je najmä povinný bez zbytočného odkladu písomne informovať Objednávateľa o výskyte skutočnosti podľa bodu 5.2, ktorá mu bráni v plnení povinností podľa tejto Zmluvy, o dÍžke jej predpokladaného trvania a o povinnostiach, ktorých plnenie nie je alebo nebude možné, ako aj o zániku takej skutočnosti. O dobu trvania prekážky podľa bodu 5.2 sa predlžuje termín na dokončenie Diela. Vzhľadom na skutočnosť, že termín dokončenia Diela podľa bodu 5.1 je pre Objednávateľa kľúčový a rozhodujúci, Zhotoviteľ a Objednávateľ sú pri vzniku vyššie uvedených dôvodov povinní vyvinúť maximálne rozumné úsilie na prekonanie prekážok a minimalizovanie možných časových omeškaní s dodaním Diela.
   4. Taktiež, ak sa počas plnenia Zmluvy Zhotoviteľ dostane do situácie, ktorá bráni včasnému vykonaniu Diela, prípadne Zhotoviteľ zistí, že nebude schopný Dielo vykonať včas, musí Zhotoviteľ bez zbytočného odkladu písomne oznámiť Objednávateľovi túto skutočnosť, jej príčiny a predpokladané trvanie omeškania; zodpovednosť Zhotoviteľa za omeškanie a následky s tým spojené nie je týmto dotknutá.
   5. V odôvodnených prípadoch je Objednávateľ oprávnený dať Zhotoviteľovi pokyn na prerušenie prác na Diele alebo jeho časti. Zhotoviteľ sa zaväzuje bez zbytočného odkladu urobiť všetky potrebné opatrenia na prerušenie prác na Diele alebo jeho časti, na zabezpečenie ochrany života a zdravia na stavenisku a na ochranu Diela. Objednávateľ je povinný nahradiť Zhotoviteľovi účelné a preukázateľné náklady spojené s prerušením a opätovným začatím prác na Diele alebo jeho časti, s výnimkou nasledovných prípadov:
      1. ak je prerušenie upravené v Harmonograme prác na Diele;
      2. ak prerušenie je nutné z dôvodu technologických postupov;
      3. ak je prerušenie nutné z dôvodu porušenia povinností Zhotoviteľa alebo osôb, pomocou ktorých Zhotoviteľ vykonáva Dielo / subdodávateľa Zhotoviteľa;
      4. ak je prerušenie nutné za účelom zabezpečenia riadneho zhotovenia Diela alebo ochrany života, zdravia alebo majetku na stavenisku.
   6. Výšku nákladov spojených s prerušením a začatím prác na Diele alebo jeho časti, na ktorých náhradu je Objednávateľ povinný, určia Zmluvné strany na základe dohody. V prípade sporu určí výšku nákladov súdny znalec v príslušnom odbore alebo iná osoba, na ktorej sa Zmluvné strany dohodnú. Zhotoviteľ však nie je oprávnený uplatňovať voči Objednávateľovi náhradu za stratu času.
   7. Pokiaľ dôjde k prerušeniu zhotovovania Diela z dôvodov uvedených v bodoch 5.2 tohto článku o viac ako 90 dní (jednorazovo), je ktorákoľvek Zmluvná strana oprávnená odstúpiť od tejto Zmluvy.
   8. Najneskôr v pracovný deň nasledujúci po prerušení prác na Diele je Zhotoviteľ povinný zdokumentovať existujúci stav prác na Diele alebo jeho časti, na ktorej boli práce prerušené.
2. **súpis prác Diela**
   1. Každý súpis prác musí obsahovať špecifikáciu v príslušnom mesačnom fakturačnom období alebo období, za ktoré sa vystavuje konečná faktúra, uskutočnených a podľa tejto Zmluvy fakturovateľných výkonov, prác a/alebo dodávok materiálov, ich množstva, príslušné jednotkové ceny. Súpis prác musí vždy obsahovať aj sumár množstva príslušných položiek uplatňovaných do jeho vystavenia, pokiaľ sa v ňom uplatňujú položky, ktoré boli už čiastočne uplatňované v skôr vyhotovených súpisoch prác.
   2. Súpis prác musí byť prehľadný. Odsúhlasenie návrhu súpisu prác sa uskutočňuje písomne.
   3. Zhotoviteľ je povinný predložiť písomne vyhotovený návrh súpisu prác v zmysle bodu 6.1 a 6.2 tohto článku, a to v dvoch písomných vyhotoveniach a v elektronickej podobe; Zhotoviteľ zodpovedá za súlad písomného vyhotovenia a elektronickej podoby súpisu prác; súpis prác v elektronickej podobe musí byť vo formáte podporovanom programom Microsoft Excel. S výnimkou návrhu súpisu prác predkladaného v súvislosti s vystavením konečnej faktúry, je Zhotoviteľ povinný predložiť Objednávateľovi na odsúhlasenie návrh súpisu prác najneskôr do piateho dňa kalendárneho mesiaca nasledujúceho po skončení príslušného fakturačného obdobia; návrh súpisu prác predkladaný v súvislosti s vystavením konečnej faktúry predloží Zhotoviteľ Objednávateľovi najneskôr do 5 pracovných dní odo dňa vykonania diela.
   4. Objednávateľ overí správnosť návrhu súpisu prác, pričom správny návrh súpisu prác odsúhlasí a vráti Zhotoviteľovi do 4 pracovných dní od jeho obdržania; alebo v prípade zistenia chýb a/alebo nedostatkov návrhu súpisu prác vráti tento Objednávateľ v uvedenej lehote Zhotoviteľovi na opravu, pričom uvedie všetky jeho relevantné chyby a nedostatky. V prípade, že Objednávateľ v určenej lehote nevráti Zhotoviteľovi návrh súpisu prác na opravu, ani nevráti Zhotoviteľovi odsúhlasený návrh súpisu prác, považuje sa tento za odsúhlasený a Zhotoviteľ je oprávnený po márnom uplynutí stanovenej lehoty vystaviť a Objednávateľovi doručiť príslušnú faktúru. Za Objednávateľa vo veci súpisu prác koná Oprávnená osoba podľa bodu 15.3.1, písm. a) tejto Zmluvy.
   5. Pokiaľ Zhotoviteľ návrh súpisu prác opraví (odstráni relevantné chyby a nedostatky) považuje sa opravený návrh súpisu prác za odsúhlasený podľa tejto Zmluvy a je pre účely článku 4 tejto Zmluvy súpisom prác.
   6. Odsúhlasenie návrhu súpisu prác Objednávateľom nemá vplyv na prípadné práva Objednávateľa vyplývajúce zo zodpovednosti za vady Diela.
   7. V prípade vrátenia návrhu súpisu prác za účelom jeho opravy je Zhotoviteľ oprávnený požadovať (fakturovať) zaplatenie len tých položiek, ktorých sa relevantné chyby a nedostatky návrhu súpisu prác nedotýkajú.
   8. Odsúhlasenie návrhu súpisu prác neznamená prevzatie príslušných časti Diela.
   9. Objednávateľ je povinný odsúhlasiť súpis prác najneskôr do 20. dňa kalendárneho mesiaca nasledujúceho po skončení príslušného fakturačného obdobia. V prípade porušenia povinnosti Objednávateľa podľa predchádzajúcej vety je Zhotoviteľ oprávnený vykonávanie Diela prerušiť. Termín dokončenia Diela sa automaticky predlžuje o dobu prerušenia.
3. **ZMENY DIELA**
   1. Objednávateľ má právo požiadať o zmeny Diela v priebehu celého zhotovovania Diela (ďalej len „**Zmena Diela**“). Požiadavku na Zmeny Diela zadáva Objednávateľ prostredníctvom zmenového listu spolu s projektovou dokumentáciou v rozsahu potrebnom na ocenenie Zmeny Diela.
   2. Zhotoviteľ v lehote dohodnutej s Objednávateľom primerane podľa rozsahu Zmeny Diela, inak do desiatich (10) pracovných dní od prevzatia zmenového listu, alebo v inej primeranej lehote podľa rozsahu Zmeny Diela, vykoná ocenenie Zmeny Diela, ktorého prílohou je položkovitý rozpočet navrhovanej zmeny Ceny za Zmenu Diela. Zhotoviteľ je povinný oceňovať Zmeny Diela v súlade s bodom 7.4 tohto článku.
   3. Objednávateľ do pätnástich (15) pracovných dní od prevzatia ocenenia Zmeny Diela, posúdi ocenenie Zmeny Diela navrhnuté Zhotoviteľom a buď ho písomne odsúhlasí (a vydá príkaz na Zmenu Diela) alebo písomne neodsúhlasí. Objednávateľ je oprávnený požadovať od Zhotoviteľa konzultácie a vysvetlenia k oceneniu Zmeny Diela a tiež navrhovať alternatívne materiály na vykonanie Zmeny Diela. Zhotoviteľ je oprávnený modifikovať alebo opravovať ocenenie Zmeny Diela na základe konzultácií a tiež preukázať pred Objednávateľom kvalitu a parametre alternatívnych materiálov na vykonanie Zmeny Diela, ktorú navrhol priamo buď Zhotoviteľ alebo Objednávateľ ako náhradu za pôvodné materiály vo výkaze výmer.
   4. Ocenenie Zmeny Diela bude:
      1. u porovnateľnej položky stanovené na základe Cenovej ponuky podľa prílohy č. 1 tejto Zmluvy,
      2. u nových položiek alebo neporovnateľnej položky stanovená na základe platného cenníka CENKROS s 10 % zľavou.
   5. Ak dôjde medzi Zmluvnými stranami k rozporu týkajúcemu sa ocenenia Zmeny Diela alebo ak Zhotoviteľ nevykoná ocenenie Zmeny Diela včas, alebo ak Objednávateľ nevydá príkaz na Zmenu Diela a ani neodsúhlasí Zmenu Diela včas, je Zhotoviteľ povinný prerušiť vykonávanie Zmenou Diela dotknutej časti Diela, a to až do písomného odsúhlasenia (a vydania príkazu na Zmenu Diela) alebo písomného neodsúhlasenia ocenenia Zmeny Diela. Termín dokončenia Diela sa predlžuje o dobu prerušenia.
   6. Ak Objednávateľ vydá príkaz na Zmenu Diela, Zhotoviteľ je povinný Zmenu Diela obsiahnutú v príkaze na Zmenu Diela realizovať a Objednávateľ je povinný zaplatiť Zhotoviteľovi Cenu po zmene podľa ocenenia a príkazu na Zmenu Diela.
   7. Zmluvné strany sa dohodli, že zmenový list, ocenenie i príkaz na Zmenu Diela podľa tohto článku môžu byť Zmluvnými stranami doručované i elektronickou poštou na e-mailové adresy Oprávnených osôb uvedených v tejto Zmluve. Za Objednávateľa vo veci zmenového listu, ocenenia i príkaz na Zmenu Diela koná Oprávnená osoba podľa bodu 15.3.1, písm. a) tejto Zmluvy.
   8. Zmluvné strany sa dohodli, že Zmena Diela musí byť vždy písomne odsúhlasená štatutárnym orgánom Objednávateľa, ak jej hodnota prekročí 2 % Ceny za vykonanie Diela podľa bodu 4.1 článku 4 tejto Zmluvy formou dodatku k tejto Zmluve v súlade s bodom 18.4 článku 18 tejto Zmluvy.
4. **PRÁVA A POVINNOSTI ZMLUVNÝCH STRÁN**
   1. Objednávateľ je povinný spolupôsobiť a byť súčinný pri požiadavkách Zhotoviteľa vo veci zhotovenia Diela, a to v nevyhnutnom rozsahu, najmä vo veci umožnenia prístupu do miesta realizácie Diela, a k všetkým médiám potrebných pre realizáciu Diela.
   2. Najneskôr ku dňu odovzdania prístupu na miesto realizácie Diela zástupca Objednávateľa určí odberné miesta elektrickej energie a vody, ak to Zhotoviteľ pre realizáciu Diela bude vyžadovať za predpokladu, že Objednávateľ v mieste realizácie Diela uvedenými médiami disponuje.
   3. Objednávateľ je oprávnený kontrolovať Dielo v každom stupni jeho zhotovovania ako i dodržiavanie pravidiel bezpečnosti práce. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ na vlastné náklady odstránil vady vzniknuté vadným zhotovovaním Diela a ďalej ho zhotovoval riadne. V prípade, že Zhotoviteľ v primeranej dobe dohodnutej v písomnom oznámení nevyhovie týmto požiadavkám Objednávateľa, považuje sa to za podstatné porušenie Zmluvy.
   4. Objednávateľ je oprávnený vyžadovať od Zhotoviteľa kontrolu / skúšky kvality Diela počas jeho vykonávania v zmysle platných noriem a právnych predpisov Slovenskej republiky. Zhotoviteľ je povinný zabezpečiť kontrolu / skúšky kvality Diela počas jeho vykonávania podľa predchádzajúcej vety.

V zmysle uvedeného je Zhotoviteľ povinný umožniť Objednávateľovi kedykoľvek v priebehu plnenia tejto Zmluvy bez zbytočného odkladu kontrolu alebo vyskúšanie akejkoľvek časti Diela, ako aj dodávok určených pre vykonanie Diela tak, aby sa Objednávateľ mohol uistiť, že sú v súlade s touto Zmluvou. Objednávateľ bude postupovať tak, aby dopady na vykonávanie Diela boli obmedzené na nevyhnutnú minimálnu mieru. V prípade, že by realizácia kontroly alebo skúšky podľa tohto bodu ohrozovala postup vykonávania Diela alebo plnenie ostatných povinností Zhotoviteľa podľa tejto Zmluvy, musí toto Zhotoviteľ neodkladne preukázať Objednávateľovi a v prípade, ak bude Objednávateľ na takejto kontrole alebo skúške trvať, bude primerane a v nevyhnutnom rozsahu posunutý čas určený touto Zmluvou pre vykonávanie a vykonanie Diela a náklady na vykonanie takejto kontroly alebo skúšky znáša Objednávateľ; uvedené dôsledky však nenastávajú, pokiaľ sa kontrolou alebo skúškou zistí nedostatok predmetu kontroly, ktorý by predstavoval vadu Diela. Právo Objednávateľa uskutočniť kontrolu alebo skúšku nie je obmedzené tým, že takáto kontrola alebo skúška už bola vykonaná Zhotoviteľom; v dôvodných prípadoch môže Objednávateľ uskutočniť kontrolu alebo skúšku aj opakovane.

Dokumenty ohľadom výsledkov skúšok alebo kontrol vykonávaných v zmysle tejto Zmluvy Zhotoviteľom budú predmetom zápisu do stavebného denníka a budú tvoriť súčasť Dokumentácie Diela, ktorú Zhotoviteľ odovzdá Objednávateľovi.

Pokiaľ by akákoľvek, počas vykonávania Diela, kontrolovaná alebo skúšaná časť Diela nevyhovovala požiadavkám vyplývajúcim z tejto Zmluvy, môže byť táto Objednávateľom odmietnutá a Zhotoviteľ je povinný takto odmietnutú časť Diela nahradiť novým plnením alebo v prípade súhlasu Objednávateľa vykonať všetky úpravy (zmeny) nevyhnutné pre to, aby boli splnené príslušné požiadavky.

* 1. Zhotoviteľ je povinný dodržiavať pokyny dané mu Objednávateľom počas zhotovovania Diela, ak to povaha Diela, resp. časť Diela umožňuje.
  2. Zhotoviteľ je povinný bez zbytočného odkladu písomne upozorniť na nevhodnú povahu alebo vady vecí, podkladov (napríklad vady projektovej dokumentácie), alebo pokynov daných mu Objednávateľom na vyhotovenie Diela, ak Zhotoviteľ mohol túto nevhodnosť zistiť počas realizácie Diela pri vynaložení odbornej spôsobilosti.
  3. Ak Zhotoviteľ zistí skryté prekážky v mieste realizácie Diela, kde sa má Dielo zhotoviť a ktoré mu bránia zhotoviť Dielo riadne a včas, je povinný ihneď takéto prekážky písomne oznámiť Objednávateľovi a ak sa nedajú odstrániť vykonaním prác naviac, navrhnúť Objednávateľovi Zmenu Diela.
  4. Zhotoviteľ je povinný zabezpečiť materiály k zhotoveniu Diela a zabezpečiť Dielo proti krádeži a poškodeniu. Zhotoviteľ znáša takéto nebezpečenstvo škody na zhotovovanom Diele do doby protokolárneho odovzdania diela Objednávateľovi.
  5. Zhotoviteľ v plnom rozsahu zodpovedá za bezpečnosť a ochranu zdravia všetkých osôb, ktoré sa na zhotovení Diela za Zhotoviteľa podieľajú. Zhotoviteľ je za tým účelom predovšetkým povinný zabezpečiť bezpečnosť práce, ochranu zdravia pri práci a bezpečnosť v mieste realizácie Diela, hlavne dodržiavanie platných predpisov upravujúcich bezpečnosť a ochranu zdravia pri práci a dodržiavanie platných predpisov upravujúcich požiarnu ochranu na pracovisku (ďalej len „BOZP“). Zhotoviteľ podnikne všetky opatrenia na ochranu zdravia a bezpečnosti svojich zamestnancov a zamestnancov dodávateľov v zmysle príslušných vyhlášok, nariadení a opatrení príslušnými štátnymi orgánmi Slovenskej republiky. Zhotoviteľ určí na mieste zhotovenia Diela osobu, ktorá bude zodpovedať za dodržiavanie bezpečnosti a ochrany zdravia zamestnancov v mieste realizácie Diela. Táto osoba bude pre túto prácu spôsobilá a bude mať právo vydávať pokyny a vykonávať bezpečnostné opatrenia na zamedzenie pracovných úrazov.
  6. Zhotoviteľ bude po celú dobu realizácie Diela v mieste realizácie Diela zabezpečovať dodržiavanie príslušných právnych predpisov, vyhlášok, nariadení a opatrení príslušnými štátnymi orgánmi Slovenskej republiky súvisiacich s ochranou pred požiarmi a ďalej všetkých pokynov Objednávateľa aj nad rámec príslušných predpisov ohľadne ochrany pred požiarmi, ktoré budú Zhotoviteľ oznámené písomnou formou.
  7. Zhotoviteľ je plne zodpovedný za dodržiavanie právnych predpisov na úseku zamestnávania, vyhlášok, nariadení a opatrení príslušnými štátnymi orgánmi Slovenskej republiky, najmä právnych predpisov upravujúcich zamestnávanie cudzincov.
  8. Zhotoviteľ zabezpečí poriadok a čistotu v mieste realizácie Diela na svoje náklady, pričom bude priebežne odstraňovať všetky nečistoty a odpady z miesta realizácie Diela vznikajúce v súvislosti s realizáciou príslušného Diela vrátane obalového materiálu z jednotlivých materiálov. Zhotoviteľ zabezpečí odvoz a likvidáciu odpadu v zmysle platnej legislatívy vrátane vedenia príslušnej evidencie na vlastné náklady. Zhotoviteľ je povinný čistiť i pozemné komunikácie, vrátane vnútroareálových komunikácií Objednávateľa ktoré preukázateľne znečistil Zhotoviteľ svojou činnosťou.
  9. Objednávateľ je povinný na vlastné náklady zabezpečiť vytýčenie vedení, ktoré môžu byť pri vykonávaní Diela poškodené a odovzdať ich Zhotoviteľovi aby mohol zabezpečiť ich ochranu počas celej doby vykonávania Diela; uvedené platí obdobne aj vo vzťahu k inému majetku Objednávateľa alebo tretích osôb.
  10. Zhotoviteľ zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi Zhotoviteľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce.
  11. Zhotoviteľ je povinný strpieť výkon kontroly súvisiaci s realizáciou Diela kedykoľvek počas platnosti a účinnosti Zmluvy zo strany Oprávnených osôb Objednávateľa a poskytnúť im všetku potrebnú súčinnosť. Zhotoviteľ je povinný na požiadanie technického dozoru predložiť mu všetky výkresy, vzorky materiálov a iné podklady súvisiace s vykonávaním Diela.
  12. Zhotoviteľ nie je oprávnený previesť žiadne práva a záväzky z tejto Zmluvy bez predchádzajúceho písomného súhlasu Objednávateľa.
  13. Zhotoviteľ je povinný Dielo vykonať v odbornej kvalite tak, aby spĺňalo príslušné akostné a technické ukazovatele v zmysle platných právnych, technických a hygienických noriem Slovenskej republiky a Európskej únie.
  14. Zhotoviteľ prehlasuje, že má uzatvorené celoročne poistenie všeobecnej zodpovednosti za škodu, ktoré môžu vzniknúť tretím osobám na majetku alebo zdraví počas alebo v dôsledku prevádzkovej činnosti Zhotoviteľa vo výške 1.200.000,- Eur. Poistný certifikát tvorí prílohu č. 4 tejto Zmluvy. Zmluvné strany sa ďalej dohodli, že Zhotoviteľ zabezpečí poistenie Diela (stavebno-montážne) minimálne vo výške Ceny za vykonanie Diela podľa bodu 4.1 čl. 4 tejto Zmluvy, pričom sa Zmluvné strany dohodli, že ho predloží Objednávateľovi do 30 dní odo dňa účinnosti Zmluvy.
  15. Zhotoviteľ je povinný pri vykonávaní Diela postupovať tak, aby neohrozil bezpečnosť, plynulosť a spoľahlivosť činnosti Objednávateľa a/alebo jeho dodávateľov; uvedené neplatí, ak obmedzenie alebo prerušenie činnosti Objednávateľa a/alebo jeho dodávateľov je v nevyhnutnom a primeranom rozsahu priamo vyplývajúce z vykonávania Diela v súlade s touto Zmluvou.
  16. Pre vylúčenie pochybností sa Zmluvné strany dohodli, že ak na majetku Objednávateľa alebo vlastníka stavby, resp. voči tretím osobám (ďalej aj ako „**poškodená strana**“), vznikne škoda v dôsledku konania Zhotoviteľa, pričom za konanie Zhotoviteľa sa pre účely tohto bodu považuje konanie poverených alebo splnomocnených osôb Zhotoviteľa pri realizácii Diela, je Zhotoviteľ povinný nahradiť poškodenej strane túto škodu, ktorá vznikne v dôsledku takéhoto konania a táto nebude uhradená poistným plnením na základe poistnej zmluvy uzatvorenej Zhotoviteľom a/alebo poistnej zmluvy uzatvorenej poškodenou stranou a poisťovňou. V prípade ak príslušná poisťovňa odmietne nahradiť poškodenej strane škodu vzniknutú na jej majetku spôsobnú konaním Zhotoviteľa (v rozsahu podľa tohto bodu Zmluvy) z dôvodu, že išlo o úmyselné konanie Zhotoviteľa, je Zhotoviteľ povinný nahradiť poškodenej strane škodu vzniknutú na jeho majetku v celom rozsahu. V prípade ak Zhotoviteľ nebude mať uzatvorenú poistnú zmluvu v súvislosti s prípadnými škodami na majetku poškodenej strane a v dôsledku konania Zhotoviteľa v rozsahu podľa tohto bodu zmluvy vznikne poškodenej strane škoda a táto škoda bude odškodnená plnením z poistnej zmluvy uzatvorenej poškodenou stranou s poisťovňou, Zhotoviteľ je povinný nahradiť poškodenej strane škodu spočívajúcu vo výške spoluúčasti, ktorú bude musieť poškodená strana uhradiť príslušnej poisťovni odškodňujúcej škodu vzniknutú na majetku poškodenej strane. Poškodená strana i Zhotoviteľ sa týmto voči sebe navzájom zaväzujú neuplatňovať nároky na odškodnenie voči druhej zmluvnej strane za straty alebo škody na majetku v tom rozsahu, v akom je takáto strata alebo škoda poškodenej zmluvnej strane uhradená z príslušnej poistnej zmluvy uzatvorenej Zhotoviteľom alebo poškodenou stranou podľa tejto Zmluvy.
  17. Zmluvné strany sa dohodli, že kolaudačné rozhodnutie Diela zabezpečí na svoje náklady Objednávateľ, pričom Zhotoviteľ je povinný poskytnúť všetku odôvodnenú súčinnosť, ktorú od neho možno rozumne žiadať a to najmä vykonať všetky práce na Diele v zmysle článku 3 tejto Zmluvy a pripraviť Dokumentáciu v zmysle článku 9 tejto Zmluvy. V prípade, ak Objednávateľ bude pre vykonanie úkonu alebo zabezpečenie plynulého priebehu kolaudačného konania potrebovať súčinnosť Zhotoviteľa, je povinný o túto súčinnosť včas Zhotoviteľa písomne podľa Zmluvy požiadať a Zhotoviteľa je povinný túto súčinnosť zabezpečiť v primeranej lehote určenej Objednávateľom, ktorú možno spravodlivo od Zhotoviteľa žiadať.
  18. Vzhľadom na skutočnosť, že počas vykonania Diela má Objednávateľ záujem vykonať prostredníctvom jeho dodávateľov montáž technologického zariadenia, sa Zmluvné strany dohodli, že odo dňa ukončenia časti Diela bude mať Objednávateľ, resp. jeho dodávateľ technológie právo vstupovať do odovzdanej a Objednávateľom prevzatej časti Diela a realizovať montážne práce dodávateľa technológie v súlade s článku 9 tejto Zmluvy. Zmluvné strany sa tiež dohodli, že práce dodávateľa technológie môžu začať i popri vykonávaní Diela, a to na základe Harmonogramu prác na Diele, v ktorom bude uvedený termín pripravenia časti Diela na vstup dodávateľov montáž technologického zariadenia na stavenisko. V takomto prípade musí Zhotoviteľ zabezpečiť nerušený prístup na časť Diela s pripravenosťou v zmysle Harmonogramu prác na Diele; bližšie podmienky prác dodávateľa technológie môžu byť predmetom osobitnej dohody, ak sa na tom Zmluvné strany dohodnú.
  19. Zhotoviteľ je povinný informovať Objednávateľa dostatočne vopred o akomkoľvek nebezpečenstve vo vzťahu k zdraviu zamestnancov Objednávateľa alebo tretích osôb, prípadne majetku, ktoré mal identifikovať v súvislosti s vykonávaním Diela; uvedeným nie sú dotknuté ostatné povinnosti Zhotoviteľa v tejto súvislosti, najmä prijať opatrenia na odvrátenie nebezpečenstva. Zhotoviteľ je povinný počínať si tak, aby v súvislosti s vykonávaním Diela nevznikla škoda.
  20. Zmluvné strany sa zaväzujú, že budú vzájomne spolupracovať pri riešení konkrétnych otázok a prípadných problémov, ktoré vzniknú počas vykonávania Diela.
  21. Zhotoviteľ je povinný najneskôr v lehote splatnosti prvej čiastkovej faktúry podľa tejto Zmluvy odovzdať Objednávateľovi bankovú záruku vo výške 5% z celkovej ceny diela za riadne vykonanie Diela podľa tejto Zmluvy. Objednávateľ je oprávnený čerpať prostriedky z bankovej záruky z titulu preukázaných a oprávnených nárokov Objednávateľa zo zodpovednosti Zhotoviteľa za spôsobenú škodu a preukázaných a oprávnených nárokov Objednávateľa z vád Diela podľa tejto Zmluvy až po predchádzajúcej písomnom oznámení zo strany Objednávateľa a poskytnutí 20 dňovej lehoty od doručenia oznámenia na nápravu.
  22. Zmluvné strany sa dohodli, že v prípade, ak Zhotoviteľ v rámci výkopových prác na stavenisku nájde v zemine odpad, zaväzuje sa tento odpad zlikvidovať v súlade s platnou legislatívou Slovenskej republiky (i za pomoci tretích osôb) a to na náklady Objednávateľa; o tomto však musí Zhotoviteľ vopred písomne informovať Objednávateľa ako i nákladoch a spôsobe likvidácie odpadu. Predpokladom vystavenia faktúry za likvidáciu podľa predchádzajúcej vety musí byť vystavenie Objednávky zo strany Objednávateľa.
  23. Zmluvné strany sa dohodli, že v mieste realizácie Diela umiestni Zhotoviteľ na stavenisku CCTV zariadenie, ktoré bude snímať, čo najväčší uhol realizovaného Diela, pričom každé 3 mesiace odovzdá kamerové záznamy Objednávateľovi v dohodnutom formáte – časozberné video a to na náklady Zhotoviteľa.
  24. Zhotoviteľ je povinný zabezpečiť plynulosť prístupovej cesty (viac účelová, nie len stavebná), ktorá musí ostať počas celej doby výstavby prejazdná; v prípade poškodenia je povinný ju opraviť v lehote do dvoch (2) dní od poškodenia, resp. od písomnej (emailovej) výzvy Objednávateľa.

1. **VYKONANIE DIELA, PREBERACIE KONANIE** 
   1. Povinnosť Zhotoviteľa vykonať Dielo podľa tejto Zmluvy bude splnená splnením všetkých nasledovných podmienok:
      1. Dielo, vrátane Zmluvou stanovenej Dokumentácie, bude odovzdané a prevzaté, a to prostredníctvom písomného protokolu o odovzdaní a prevzatí diela, ktorý podpíšu obidve Zmluvné strany;
      2. bude odovzdaná a prevzatá Dokumentácia, ktorá vznikne v čase od odovzdania a prevzatia Diela do jeho vykonania; a
      3. Dielo bude riadne dokončené, čo zahŕňa aj uspokojenie nárokov vyplývajúcich z vád Diela zistených pri odovzdávaní a preberaní Diela, vrátane uspokojenia nárokov vyplývajúcich z vád dokumentácie Diela podľa tejto Zmluvy.
   2. Riadnym zhotovením a ukončením Diela sa rozumie taký stav Diela, v ktorom má Dielo všetky vlastnosti vyplývajúce zo Zmluvy, projektovej dokumentácie, príslušných technických a iných noriem a príslušných právnych predpisov a na ktorom boli vykonané skúšky, kontroly a/alebo merania stanovené Zmluvou alebo príslušnými právnymi predpismi, či inými normami, ktoré sú potrebné na jeho prevádzkovanie a Dielo nemá vady brániace užívaniu Diela. Riadnym odovzdaním Diela sa rozumie odovzdanie riadne zhotoveného a ukončeného Diela Objednávateľovi spolu so všetkými dokumentmi vzťahujúcimi sa na Dielo. Vykonanie Diela v podstatnom rozsahu znamená, že akékoľvek ďalšie práce vykonávané na Diele predstavujú už len dokončovacie práce, ktoré neovplyvňujú uvedenie Diela do prevádzky a smerujú k splneniu podmienok stanovených touto Zmluvou pre odovzdanie a prevzatie Diela.
   3. Preberacie konanie sa uskutoční na základe písomnej výzvy Zhotoviteľa na prevzatie Diela doručenej Objednávateľovi, a to v deň určený v takejto výzve. Zhotoviteľ je povinný vopred a včas písomne informovať Objednávateľa o tom, kedy bude Dielo pripravené na odovzdanie a o termíne začatia Preberacieho konania najmenej päť (5) pracovných dní vopred. V prípade, ak Objednávateľ z dôležitých dôvodov nenavrhne iný vhodný termín začatia Preberacieho konania, platí, že Preberacie konanie sa začne v deň určený Zhotoviteľom. Protokol musí byť podpísaný Oprávnenou osobou Objednávateľa podľa Zmluvy podľa bodu 15.3.1, písm. a), b) a e) tejto Zmluvy.
   4. Zhotoviteľ je oprávnený doručiť výzvu po riadnom dokončení Diela a vykonaní všetkých skúšok vzťahujúcich sa na Dielo. Pre vylúčenie pochybností sa Zmluvné strany dohodli, že v prípade potreby zo strany dodávateľa technológii Objednávateľa (viď bod 8.22 čl. 8 tejto Zmluvy) je Objednávateľ oprávnený požiadať Zhotoviteľa o doručenie výzvy po čiastkovom dokončení Diela a vykonaní skúšok vzťahujúcich sa na časť vykonaného Diela; Zhotoviteľ sa zaväzuje, že uvedenej žiadosti Objednávateľa vyhovie, ak nebude mať vážne a preukázané výhrady k odovzdaniu časti Diela. Zmluvné strany sa zaväzujú zúčastniť sa preberacieho konania (ďalej aj ako „**Preberacie konanie**“). Predmetom odovzdania a prevzatia bude príslušné Dielo ako celok alebo v prípade potreby Objednávateľa i časť Diela. Dielo, resp. jeho časť bude prevzaté Objednávateľom, ak je dokončené v súlade so Zmluvou a je podpísaný Protokol o odovzdaní/ prevzatí Diela (ďalej len „**Protokol**“).

Súčasťou Protokolu musí byť tiež dokumentácia Diela, t. j. stavebný denník, dielenská dokumentácia Zhotoviteľa, záručné listy, certifikáty, osvedčenia o vykonaných skúškach použitých materiálov, vyhlásenia zhody a certifikáty zabudovaných materiálov, iná sprievodná dokumentácia k postupom prác a materiálom použitých pri zhotovení Diela podľa tejto Zmluvy a jej príloh (ďalej aj ako „**Dokumentácia Diela**“). Súčasťou Dokumentácie Diela budú aj doklady o odstránení nedostatkov a nedorobkov Diela. Dokumenty odovzdávané podľa tejto Zmluvy Objednávateľovi musia byť vyhotovené a odovzdané v počte rovnopisov, vo formáte a na nosičoch tak, ako to vyplýva z tejto Zmluvy alebo jej príloh, v slovenskom jazyku alebo k nim musí byť pripojený úradný preklad do slovenského jazyka; to neplatí, ak sú tieto originálne vyhotovené v českom jazyku.

Zhotoviteľ je tiež povinný v rámci Dokumentácie Diela zabezpečiť všetky doklady na úsekoch stavebného práva, životného prostredia, hygieny, nakladania s odpadmi a na úseku bezpečnosti a ochrany zdravia pri práci, ktoré sú nevyhnutné pre užívanie Diela Objednávateľom a to v zmysle príslušných právnych predpisov, vyhlášok, nariadení a opatrení príslušnými štátnymi orgánmi a orgánmi verejnej moci Slovenskej republiky. Zhotoviteľ plní alebo zabezpečuje plnenie povinností podľa predchádzajúcej vety na vlastné náklady.

* 1. Objednávateľ je povinný Dielo prevziať, ak je Dielo vykonané riadne, v súlade so Zmluvou a príslušnou dokumentáciou Diela a Dielo nemá vady brániace užívaniu Diela. Objednávateľ je povinný Dielo prevziať aj v prípade, pokiaľ má Dielo drobné vady alebo nedorobky, ktoré však nebránia užívaniu Diela na určený účel (ďalej aj ako „**drobné vady**"); povinnosť Zhotoviteľa bezodkladne odstrániť drobné vady Diela na vlastné náklady tým nie je dotknutá.
  2. V prípade, že Dielo, resp. jeho časť nemá žiadne vady, alebo ak sa Objednávateľ rozhodne Dielo, resp. jeho časť prevziať aj s drobnými vadami a/alebo s chýbajúcou dokumentáciu Diela, spíšu Zmluvné strany o výsledku preberacieho konania Protokol, ktorý bude obsahovať najmä (nie však výlučne) nasledovné údaje:
     1. deň, ku ktorému došlo k prevzatiu Diela;
     2. zoznam prípadných drobných vád a nedorobkov Diela a lehotu na ich odstránenie;
     3. zoznam chýbajúcej dokumentácie Diela a lehotu na jej dodanie;
     4. iné významné skutočnosti.
  3. Drobné vady a nedorobky Diela, resp. chýbajúcu dokumentácia Diela, spísané v Protokole podľa bodu 9.6.2 a 9.6.3 tohto článku, je Zhotoviteľ povinný bezodkladne odstrániť, resp. dodať a to najneskôr v lehotách určených v Protokole bodu 9.6 tohto článku, a vyzvať Objednávateľa na vykonanie obhliadky.
  4. V prípade, že Objednávateľ odmietne Dielo prevziať, spíšu Zmluvné strany Záznam z Preberacieho konania (ďalej len „**Záznam**“), ktorý bude obsahovať najmä nasledovné údaje:
     1. potvrdenie o tom, že k prevzatiu Diela nedošlo;
     2. dôvody neprevzatia Diela s popisom podstatných vád Diela a chýbajúcej dokumentácie Diela;
     3. lehoty na odstránenie podstatných vád Diela a na dodanie chýbajúcej dokumentácie Diela, ak boli v tomto Zázname dohodnuté, najneskôr však do päť (5) pracovných dní od podpísania Záznamu podľa tohto bodu.
  5. Po odstránení podstatných vád Diela spísaných v Zázname podľa bodu 9.8 tohto článku sa Preberacie konanie zopakuje, pričom na opakované Preberacie konanie sa použijú ustanovenia o Preberacom konaní podľa tohto článku.
  6. Pri odovzdaní a prevzatí Diela je Zhotoviteľ povinný zaškoliť Objednávateľom označených osôb na prevádzkovanie Diela; v prípade akýchkoľvek následných úprav Diela zo strany Zhotoviteľa, vyžadujúcich preškolenie obsluhy Diela, Zhotoviteľ toto zabezpečí bez zbytočného odkladu.
  7. Dielo (alebo časť Diela) sa považuje za riadne dokončené aj v prípade, že je užívané Objednávateľom alebo treťou osobou na určený účel. Objednávateľ nesmie užívať Dielo (alebo časť Diela) predtým, než dôjde k podpisu protokolu o odovzdaní a prevzatí Diela Zmluvnými stranami.

1. **ZODPOVEDNOSŤ ZA VADY, ZÁRUKA ZA KVALITU DIELA**
   1. Zhotoviteľ poskytuje Objednávateľovi záruku za to, že Dielo a každá jeho časť bude mať vlastnosti stanovené Zmluvou, platnými právnymi predpismi, bude v prevádzkyschopnom stave v súlade s účelom, na ktorý je určené. Zhotoviteľ zodpovedá za to a zaväzuje sa, že Dielo bude bez akýchkoľvek vád počas trvania záručnej doby.
   2. Zhotoviteľ poskytuje Objednávateľovi záruku:
      1. na Dielo **v trvaní 60 mesiacov**,
      2. na mechanické – pohybové – elektrické časti v trvaní záručnej doby poskytnutej príslušnými výrobcami, minimálne však **24 mesiacov** (ďalej len „**záručná doba**“),

pričom záručná doba na Dielo začína plynúť dňom spísania Protokolu o odovzdaní a prevzatí Diela ako celku v súlade s čl. 9 tejto Zmluvy a odstránení všetkých vád a nedorobkov uvedených v Protokole (kumulatívne podmienky).

* 1. Za skryté vady Diela, ktoré Objednávateľ nemohol zistiť pri odovzdaní a prevzatí Diela, Zhotoviteľ zodpovedá počas záručnej doby na Dielo v súlade s § 562, ods. 2 ObZ.
  2. Za vady zistené v záručnej dobe Zhotoviteľ nezodpovedá, ak vada vznikla v dôsledku toho, že Dielo alebo jeho časť nebolo prevádzkované Objednávateľom v súlade s požiadavkami návodov na jeho prevádzku, obsluhu a údržbu, ktoré Zhotoviteľ preukázateľne poskytol Objednávateľovi.
  3. Zmluvné strany sa dohodli, že plynutie záručnej doby k Dielu sa prerušuje v prípade výskytu vád Diela, ktoré bránia riadnemu užívaniu Diela, pričom v takomto prípade záručná doba neplynie v čase od doručenia oznámenia o vade Diela Zhotoviteľovi až do času odstránenia vady alebo uspokojenia iného nároku z vady Diela.
  4. Vadou sa rozumie najmä poškodenie, porucha, nedorobok a ďalej odchýlka v kvalite, vlastnostiach a parametroch Diela tak, ako tieto vyplývajú z tejto Zmluvy. Oznámenie vád vykoná Objednávateľ v prípade:
     1. zjavných vád, t.j. vád, ktoré Objednávateľ zistil, resp. mohol zistiť pri vynaložení odbornej starostlivosti bežnou prehliadkou Diela pri preberaní Diela ich uvedením v Protokole o odovzdaní a prevzatí Diela alebo v jeho prílohe, ak Objednávateľ dielo prevezme;
     2. skrytých vád, t.j. vád, ktoré Objednávateľ nemohol zistiť pri vynaložení odbornej starostlivosti bežnou prehliadkou pri preberaní Diela, ich písomným oznámením v lehote 30 dní odo dňa, keď ich Objednávateľ zistil v záručnej dobe.
  5. Oznámenie vady vrátane popisu, ako sa vada Diela prejavuje alebo prejavila, je Objednávateľ povinný zaslať Zhotoviteľovi písomne alebo emailom na: [●] bez zbytočného odkladu potom, čo mohli byť zistené neskôr pri vynaložení odbornej starostlivosti, najneskôr však do dvoch resp. piatich rokov od odovzdania a prevzatia Diela (ďalej aj ako „**Reklamácia**“). Objednávateľ umožní Zhotoviteľovi na jeho žiadosť potrebný prístup k Dielu za účelom obhliadky vady.
  6. Ak vyjde počas záručnej doby najavo, že Dielo vykazuje vady, za ktoré zodpovedá Zhotoviteľ má Objednávateľ nárok požadovať od Zhotoviteľa odstránenie reklamovanej vady bezplatnou opravou; Zhotoviteľ je povinný tak spraviť bezodkladne, v lehote dohodnutej s Objednávateľom s ohľadom na povahu vady:
     1. pri drobných vadách, ktoré nebránia užívanie Diela a prevádzkovaniu technológie Objednávateľa, je povinný sa dostaviť k reklamovanému Dielu najneskôr do troch (3) pracovných dní od uplatnenia reklamácie vady Diela,
     2. pri havarijných stavoch Diela v dôsledku vady Diela, ktorá bráni užívaniu Diela a prevádzkovaniu technológie Objednávateľa, je Zhotoviteľ povinný odstrániť vady neodkladne po ich nahlásení Objednávateľom Zhotoviteľovi, pričom je povinný dostaviť sa k takejto vade Diela najneskôr do jedného (1) pracovného dňa od nahlásenia vady. Zhotoviteľ sa zaväzuje v súvislosti s odstraňovaním vád Diela rešpektovať možnosti (aj obmedzenia) sprístupnenia Diela, vyplývajúce z povahy Diela a spôsobu jeho používania v rámci prevádzky Objednávateľa a týmto okolnostiam sa prispôsobiť; čas, pre ktorý nemohol Zhotoviteľ z objektívnych dôvodov podľa predchádzajúcej vety vykonávať odstránenie vady sa nezapočítava do času určeného touto Zmluvou na odstránenie vady.
  7. Ak nie je v tomto článku uvedené inak platí, že nároky Objednávateľa z riadne uplatnenej vady sa riadia ustanovením § 436 ods. 1 ObZ.
  8. Zhotoviteľ sa zaväzuje, že v každom konkrétnom prípade riadne uplatnenú vadu odstráni spôsobom a v termíne dohodnutom s Objednávateľom alebo stanovenom touto Zmluvou (ak nedôjde k dohode). Zhotoviteľ sa zaväzuje odstrániť prípadné vady Diela riadne. Ak neodstráni Zhotoviteľ vady Diela v dohodnutej lehote, alebo v prípade, ak nedošlo k dohode ohľadom dodatočnej lehoty na odstránenie vady Diela, alebo ak Zhotoviteľ oznámi pred uplynutím lehoty, že vady neodstráni, resp. ak vady nebudú odstránené riadne a včas, môže Objednávateľ po predchádzajúcom písomnom vyrozumení Zhotoviteľa vadu odstrániť sám alebo ju nechať odstrániť treťou osobou, a to na náklady Zhotoviteľa. Zhotoviteľ je povinný nahradiť Objednávateľovi všetky náklady, ktoré boli so vznikom a odstránením vady spojené, a to do 14 dní po obdržaní príslušnej faktúry Objednávateľa za predpokladu, že náklady deklarované treťou osobou budú predstavovať trhové ceny materiálov a prác na trhu. Pre vylúčenie pochybností sa Zmluvné strany dohodli, že záruka nie je postupom podľa tohto bodu dotknutá.
  9. Pokiaľ si Zmluvné strany nedohodnú spôsob odstránenia vady Diela, platí, že pri odstraňovaní vady musí Zhotoviteľ postupovať s odbornou starostlivosťou a v súlade s najnovšími poznatkami vedy a techniky vo vzťahu k spôsobu odstránenia vady tak, aby bolo toto odstránenie vady riadne, a zároveň, aby bolo možné vykonať odstránenie vady v dohodnutom alebo, ak čas nie je dohodnutý, v touto Zmluvou stanovenom čase. Pri odstraňovaní vád Diela musí byť zároveň zvolený postup, ktorý v čo najmenšej miere obmedzuje činnosť Objednávateľa.
  10. Pokiaľ vykonáva odstránenie vady Zhotoviteľ, musí byť Zmluvnými stranami o odstránení vady spísaný protokol o odstránení vady; pre prevzatie odstránenia vady primerane platia ustanovenia článku 9 tejto Zmluvy.
  11. Zhotoviteľ nezodpovedá vo vzťahu k Dielu za bežné opotrebovanie; pre odstránenie pochybností sa uvádza, že Zhotoviteľ sa nemôže uvedeného dovolávať v prípade nesplnenia minimálnych požiadaviek na životnosť (sú)častí Diela. Zhotoviteľ ďalej nezodpovedá za nedostatky spôsobené haváriami iných zariadení Objednávateľa, ktoré preukázateľne spôsobili poškodenie Diela a neboli vyvolané nesprávnou funkčnosťou Diela, a za nedostatky spôsobené inými vonkajšími udalosťami, ktoré nespôsobil Zhotoviteľ alebo osoby, pomocou ktorých plnil Zhotoviteľ svoje záväzky.
  12. V prípade vykonania náhradného Diela, resp. jeho časti alebo výmeny vadných (sú) častí diela začne v zodpovedajúcom rozsahu (vo vzťahu k príslušným prácam a dodávkam) plynúť nová záručná doba v zmysle lehôt podľa bodu 10.2 tohto článku.
  13. Zmluvné strany sa dohodli, že pre technologické zariadenia:
* Trafostanice
* Dieselagregátu
* inštalácie a rozvody , NN prípojku, retenčnú nádrž/PV ,objektové HVAC( kúrenie ,chladenie ,VZT,klíma) ,vodný zdroj a úpravovňu a rozvody
* brány  ,rampy ,mostíky
* strešný plášť , obvodový plášť (netesnosti -zatekanie , hlodavce ,...),
* ktoré sú súčasťou Diela sa uplatnia servisné podmienky podľa prílohy č. 6 k tejto Zmluve.

1. **STAVEBNÝ DENNÍK** 
   1. Zhotoviteľ je povinný odo dňa prevzatia staveniska viesť stavebný denník v slovenskom jazyku a to v origináli a dvoch kópiách (ďalej len „**stavebný denník**“). Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu, ďalšiu kópiu stavebného denníka si odoberá technický dozor. Účelom vedenia stavebného denníka je možnosť kontroly priebehu zhotovovania Diela zo strany Objednávateľa. Prostredníctvom Stavebného denníka môže uskutočňovaná medzi Objednávateľom a Zhotoviteľom komunikácia informačného charakteru, ktorá nemá podstatný vplyv na priebeh vykonania Diela, a z ktorej nevyplýva povinnosť ktorejkoľvek zo Strán niečo vykonať. Stavebný denník bude na stavenisku nepretržite k dispozícii tak, aby bolo možné doňho vykonávať zápisy a aby Objednávateľ mohol priebežne kontrolovať uskutočňovanie Diela. Komunikácia medzi Objednávateľom a Zhotoviteľom bude prebiehať aj cez kontrolné dni, ktorých záznam sa bude riešiť samostatným zápisom.
   2. Stavebný denník je Zhotoviteľ povinný viesť v rozsahu, ktorý zodpovedá požiadavkám príslušných právnych predpisov na vedenie stavebného denníka. Stavebný denník musí byť k dispozícii na stavenisku za účelom priebežnej kontroly a uskutočnenia zápisov Zmluvných strán, prípadne iných osôb, ktorým také oprávnenie v príslušnom prípade vyplýva z právnych predpisov.
   3. Záznamy v stavebnom denníku je oprávnený robiť Stavbyvedúci Diela, prípade jeho zástupca stavebný dozor, projektant Diela a iné Oprávnené osoby bodu 15.3.1 čl. 15 tejto Zmluvy. Okrem nich sú oprávnení robiť záznam technický dozor Objednávateľa, orgány štátneho stavebného dohľadu, prípadne iné príslušné orgány štátnej správy. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta. Ak oprávnený zástupca Zmluvnej strany do troch (3) pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.

* 1. Do Stavebného denníka vykonáva záznamy prioritne Zhotoviteľ, ako aj osoby uvedené v tomto článku. Do Stavebného denníka sa zapisujú najmä, nie však výlučne:
     1. všetky dôležité okolnosti týkajúce sa zhotovovania Diela (najmä údaje o časovom postupe prác, počte mechanizmov a množstve realizovaných druhov prác, údaje dôležité na posúdenie prác správnymi orgánmi, popis uskutočnenia prác, informácie o dodávkach materiálu, požiadavkách na koordináciu, mimoriadnych udalostiach a zisteniach v súvislosti s vykonávaním diela, údaje o pracovných silách zhotoviteľa na stavenisku, a to tabuľkovou formou podľa profesií, a údaje o klimatických podmienkach);
     2. údaje o odchýlkach od projektovej dokumentácie alebo od podmienok určených v rozhodnutiach (akékoľvek rozhodnutia orgánov verejnej správy, ktorých obsah sa dotýka Diela alebo jeho realizácie alebo ktoré sú pre realizáciu Diela nevyhnutné) a dôvody týchto odchýlok;
     3. údaje dôležité pre posúdenie hospodárnosti prác a údaje pre posúdenie prác orgánmi štátnej správy
     4. faktické skutočnosti ovplyvňujúce zhotovovanie Diela, najmä dodržiavanie harmonogramu prác na Diele, a to najmä poveternostné podmienky vo vzťahu k zhotovovaniu Diela obzvlášť pri prácach s mokrým výrobným procesom, pri zemných prácach a terénnych úpravách;
     5. údaje o úkonoch uskutočnených na základe pokynov Objednávateľa, najmä o uskutočnených nápravných opatreniach;
     6. dátum návštevy staveniska, zistené skutočnosti a opatrenia osoby oprávnenej vykonávať štátny stavebný dohľad a osoby vykonávajúcej štátny dozor;
     7. zápisy Objednávateľa alebo akýchkoľvek iných osôb poverených Objednávateľom výkonom časti Diela;
     8. zápisy projektanta, geodeta a kartografa Diela, ak to z povahy Diela a príslušných právnych predpisov vyplýva.
  2. Zápisy do stavebného denníka vykonávajú za Zhotoviteľa osoby poverené Zhotoviteľom, prioritne Stavbyvedúci. Zápisy sú vykonávané vo forme pravidelných záznamov vykonávaných denne a mimoriadnych záznamov. Denný záznam sa vykoná v deň uskutočňovania Diela po ukončení všetkých prác. Denný záznam možno vykonať v nasledujúci deň iba v odôvodnenom prípade.
  3. Zhotoviteľ je povinný predkladať Stavebný denník Objednávateľovi na vyžiadanie kedykoľvek počas vykonávania Diela.
  4. Pre vylúčenie pochybností sa Zmluvné strany dohodli, že zápismi v stavebnom denníku nie je možné meniť túto Zmluvu vrátane jej príloh.
  5. Zmluvné strany sa dohodli na tom, že upresnenia postupu vykonávania Diela, ktorých potreba vyplynie zo skutočností zistených pri vykonávaní Diela, vrátane nepodstatných zmien oproti projektovej dokumentácii, môžu byť uskutočňované zápismi v stavebnom denníku, pričom obsahom takéhoto zápisu musí byť vždy aj podrobnejší popis, prípadne aj nákres, príslušného detailu; vyžaduje sa aspoň dodatočne zápis stanoviska príslušného projektanta a vyjadrenie súhlasu zástupcu Zmluvnej strany. Uvedené stanovisko príslušného a vyjadrenie súhlasu zástupcu Zmluvnej strany možno dodať listom alebo emailom. Pre tieto účely súhlas Objednávateľa nezbavuje Zhotoviteľa zodpovednosti za akékoľvek vady Diela. Nepodstatnou zmenou oproti projektovej dokumentácii sa rozumie zmena, ktorá najmä nevyžaduje statické alebo pevnostné výpočty, nemá vplyv na cenu za vykonanie Diela a termín dokončenia Diela podľa Harmonogramu prác na Diele a podľa tejto Zmluvy; bod 11.7 tohto článku nie je dotknutý.

1. **Vlastnícke právo k dielu a prechod nebezpečenstva škody na diele**
   1. Zmluvné strany sa dohodli, že vlastnícke právo k Dielu nadobúda Objednávateľ protokolárnym prevzatím Diela ako celku.
   2. Vlastnícke právo k akejkoľvek dokumentácii spracovanej a odovzdanej ako súčasť plnenia podľa tejto Zmluvy nadobúda Objednávateľ dňom prevzatia Diela, pokiaľ túto dokumentáciu neprevzal skôr, kedy vlastnícke právo nadobúda jej prevzatím.
   3. Nebezpečenstvo škody na Diele (časti Diela) znáša Zhotoviteľ až do momentu odovzdania a prevzatia Diela (časti Diela); vo vzťahu k dokumentácii, ktorú Zhotoviteľ odovzdal Objednávateľovi pred vykonaním Diela prechádza nebezpečenstvo škody na Objednávateľa jej odovzdaním.
   4. Zhotoviteľ zodpovedá za preukázané škody na Diele, ktoré spôsobil v súvislosti s odstraňovaním vád.
2. **zodpovednosť za ŠKODu, SANKCIE** 
   1. Zhotoviteľ odo dňa prevzatia staveniska do momentu odovzdania Diela (časti Diela) Objednávateľovi zodpovedá za všetky škody na stavenisku, zariadeniach a pozemkoch (i susediacich) vzniknutých Objednávateľovi a/alebo tretím osobám a na veciach pri realizácii prác na Diele, ktoré boli preukázateľne zapríčinené Zhotoviteľom alebo osobami, pomocou ktorých Zhotoviteľ vykonáva Dielo. Zhotoviteľ sa zaväzuje, že akúkoľvek takto spôsobenú alebo zapríčinenú škodu pri realizácii Diela odstráni tak, že uvedie poškodenú časť do pôvodného stavu alebo zaplatí poškodenej strane náhradu škody v plnej výške. Zhotoviteľ tiež v plnom rozsahu zodpovedá za preukázané škody, ktoré vzniknú Objednávateľovi alebo tretej osobe v dôsledku vady Diela v záručnej dobe za ktorú zodpovedá Zhotoviteľ.
   2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá Zmluvná strana nárok na úhradu vzniknutej a preukázanej škody. V prípade, ak je splnenie povinnosti zabezpečené zmluvnou pokutou, možno uplatňovať aj náhradu škody, avšak len v rozsahu prevyšujúcom zmluvnú pokutu.
   3. Zmluvné strany sa dohodli, že Zhotoviteľ je povinný zaplatiť Objednávateľovi zmluvnú pokutu vo výške 0,05 % z ceny Diela podľa bodu 4.1, čl. 4 tejto Zmluvy za každý deň omeškania s plnením svojej povinnosti vykonať Dielo riadne a včas, t.j. nedodržania termínu dokončenia Diela podľa Harmonogramu prác na Diele, maximálne však 5 % z ceny Diela podľa bodu 4.1, čl. 4 tejto Zmluvy.
   4. Zmluvné strany sa dohodli, že v prípade porušenia alebo opomenutia ktorejkoľvek zmluvnej povinnosti podľa Zmluvy zo strany Zhotoviteľa, je Objednávateľ oprávnený písomne uplatniť a Zhotoviteľ povinný Objednávateľovi zaplatiť zmluvnú pokutu vo výške 500,- EUR za každé takéto porušenie alebo opomenutie svojej povinnosti v zmysle Zmluvy, a to aj opakovane.
   5. Zmluvné strany sa dohodli, že Objednávateľ je povinný zaplatiť Zhotoviteľovi zmluvnú pokutu vo výške 0,05 % z neuhradenej časti čiastkovej alebo konečnej faktúry podľa bodu 4.4.1 alebo 4.4.2, čl. 4 tejto Zmluvy za každý deň omeškania s plnením svojej povinnosti zaplatiť neuhradenú časť čiastkovej alebo konečnej faktúry.
   6. Zmluvné strany sa dohodli, že v prípade porušenia jednotlivých vyhlásení Zhotoviteľa a zmluvnej povinnosti Zhotoviteľa podľa bodu 2.2, 2.3 článku 2, resp.  článku 17 tejto Zmluvy, je Objednávateľ oprávnený písomne uplatniť a Zhotoviteľ povinný Objednávateľovi zaplatiť zmluvnú pokutu vo výške 5.000,- EUR za každé takéto porušenie alebo opomenutie svojej povinnosti v zmysle Zmluvy, a to aj opakovane.
   7. Zaplatenie zmluvnej pokuty nemá vplyv na povinnosť splniť zmluvnou pokutou zabezpečenú povinnosť.
   8. Objednávateľ si uplatní nárok na zmluvnú pokutu v zmysle článku 13 Zmluvy písomnou formou najneskôr do šiestich (6) mesiacov od vzniku nároku na zmluvnú pokutu, inak nárok Objednávateľa na zmluvnú pokutu zaniká resp. Objednávateľ zaplatenie zmluvnej pokuty Zhotoviteľovi odpustil. Zmluvná pokuta podľa tejto Zmluvy je splatná do 30 kalendárnych dní odo dňa doručenia písomnej výzvy na úhradu zmluvnej pokuty. Uvedené sa obdobne aplikuje i na nárok na zmluvnú pokutu pre Zhotoviteľa.
3. **UKONČENIE ZMLUVY**
   1. Zmluvné strany môžu ukončiť Zmluvu písomnou Dohodou o ukončení Zmluvy.
   2. Objednávateľ je oprávnený od Zmluvy odstúpiť v prípade, ak
      1. Zhotoviteľ nezhotovuje Dielo vôbec po dobu dlhšiu ako desať (10) pracovných dní alebo v požadovanej kvalite a v súlade so Zmluvou vrátane jej príloh, a to ani po písomnom upozornení v Objednávateľom určenej lehote na nápravu, nie kratšej ako desať (10) pracovných dní od dňa písomného upozornenia Objednávateľa,
      2. je Zhotoviteľ v omeškaní s Termínom dokončenia Diela podľa Harmonogramu prác na Diele  o viac ako dvadsať (20) pracovných dní od dňa písomného upozornenia Objednávateľa,
      3. opakovane (3x a viac povinností za kalendárny mesiac) porušuje podstatné povinnosti vyplývajúcemu z tejto Zmluvy a to aj po písomnom upozornení Objednávateľa,
      4. ak to priamo vyplýva zo Zmluvy.
   3. Zhotoviteľ môže od Zmluvy odstúpiť v prípade, ak
      1. je Objednávateľ v omeškaní so zaplatením ceny za vykonané Dielo, resp. je Objednávateľ v omeškaní so zaplatením faktúry vystavenej Zhotoviteľom podľa tejto Zmluvy o viac ako desať (10) pracovných dní po lehote splatnosti a povinnosť zaplatiť Objednávateľ nesplní ani po písomnom upozornení zo strany Zhotoviteľa,
      2. ak to priamo vyplýva zo Zmluvy.
   4. Účinky odstúpenia od Zmluvy nastávajú dňom doručenia odstúpenia druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia Zmluvných strán zrealizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo Zmluvných strán. Odstúpenie od Zmluvy sa nedotýka nároku na zaplatenie zmluvnej pokuty. Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú ostať v platnosti.
   5. Po oznámení o odstúpení, Zhotoviteľ k dátumu stanovenému v oznámení o odstúpení, inak okamžite, ukončí vykonávanie Diela. Zhotoviteľ je ďalej povinný:
      1. vypratať stavenisko;
      2. odovzdať Objednávateľovi tie časti Diela, ktoré vykonal do dátumu odstúpenia;
      3. odovzdať Objednávateľovi všetky výkresy, špecifikácie a ostatnú dokumentáciu vypracovanú v súvislosti s Dielom k dátumu odstúpenia.
   6. Práce a dodávky vykonané ku dňu odstúpenia od Zmluvy sa vyúčtujú v preukázateľnom rozsahu podľa cien stanovených v Zmluve a jej prípadných prílohách; uvedené sa Objednávateľ zaväzuje riadne zaplatiť.
   7. Zhotoviteľ je povinný v prípade, ak dôjde k odstúpeniu od tejto Zmluvy podľa ktoréhokoľvek jej ustanovenia, bez zbytočného odkladu informovať Objednávateľa o všetkom, čo neznesie odklad a je potrebné pre to, aby nedošlo k škode na majetku Objednávateľa alebo tretích osôb.
   8. Pokiaľ táto Zmluva nestanovuje niečo iné, vysporiadajú sa Zmluvné strany v prípade odstúpenia od nej v súlade s príslušnými ustanoveniami Obchodného zákonníka.
4. **DORUČOVANIE A OPRÁVNENÉ OSOBY**
   1. Pokiaľ nie je v tejto Zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto Zmluvou (ďalej aj ako „**Písomnosť**“) a jej plnením musia byť urobené v písomnej forme a doručené na adresu druhej Zmluvnej strany uvedenú v záhlaví tejto Zmluvy, v tomto článku a/alebo na inú adresu, ktorú oznámi táto Zmluvná strana minimálne desať (10) pracovných dní vopred.
   2. Písomnosť sa považuje za doručenú za nasledovných podmienok:
      1. v prípade osobného doručovania odovzdaním Písomnosti Oprávnenej osobe ako je definovaná v bode 15.3 tohto článku alebo inej osobe oprávnenej a poverenej prijímať písomnosti za Zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
      2. v prípade doručovania prostredníctvom poštového podniku doručením na adresu Zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto Zmluvnú stranu a podpisom takej osoby na doručenke, najneskôr však uplynutím 3. dňa odo dňa vrátenia zásielky ako nedoručenej, resp. vrátenia z dôvodu neznámeho adresáta.
   3. Strany sa dohodli, že úkony týkajúce sa plnenia tejto Zmluvy sú oprávnené vykonávať nasledovné osoby (ďalej len „**Oprávnené osoby**“):
      1. Za Objednávateľa:
5. [●], tel: [●], e-mail: [●]
6. [●], tel: [●], e-mail: [●]
7. [●], tel: [●], e-mail: [●]

[●], tel: [●], e-mail: [●]

2. [●], tel: [●], e-mail: [●]
   * 1. Za Zhotoviteľa:
3. [●], tel. [●], email: [●]
4. [●], tel. [●], email: [●]
5. [●], tel. [●], email: [●]

(ďalej len „**Stavbyvedúci**“), ako osoba, ktorá má príslušné oprávnenie vydané Slovenskou komorou stavebných inžinierov.

* 1. Úkony, ktoré sa dotýkajú platnosti, účinnosti a/alebo zmeny obsahu tejto Zmluvy, sú oprávnené vykonávať výlučne štatutárne orgány Zmluvných strán.
  2. Každá Zmluvná strana je povinná bez zbytočného odkladu informovať druhú Zmluvnú stranu o obmedzeniach a/alebo zmenách oprávnenia Oprávnených osôb, ako aj o nahradení doterajších Oprávnených osôb novými Oprávnenými osobami.

1. **Koordinácia a kontrolné dni**
   1. Za účelom kontroly, koordinácie a riešenia operatívnych otázok súvisiacich s vykonávaním Diela budú Zmluvnými stranami uskutočňované kontrolné dni, a to v pravidelných intervaloch. V prípade, ak o to Objednávateľ písomne požiada alebo ak to bude podľa Zhotoviteľa nevyhnutne potrebné, zúčastnia sa kontrolného dňa aj príslušní subdodávatelia.
   2. Za účelom koordinácie môžu byť operatívne zvolané aj koordinačné porady. Objednávateľ sa zaväzuje zúčastňovať sa koordinačných porád vyžiadaných Zhotoviteľom.
   3. Zmluvné strany dohodnú bez zbytočného odkladu po nadobudnutí účinnosti tejto Zmluvy podrobnosti ohľadom času (vrátane intenzity) uskutočňovania kontrolných dní.
   4. Kontrolné dní a koordinačné porady sa budú uskutočňovať v bežnej pracovnej dobe Objednávateľa; v mimoriadnych prípadoch môže byť dohodnutý aj iný čas uskutočnenia.
   5. Objednávateľ bude vyhotovovať z kontrolných dní a koordinačných porád zápisy, ktoré budú pre obe Zmluvné strany záväzné iba pokiaľ budú písomne potvrdené Zhotoviteľom.
   6. Závermi kontrolných dní a koordinačných porád nesmie byť menená táto Zmluva, v ostatnom sú písomné dohody prijaté na kontrolnom dni alebo koordinačnej porade záväzné. Písomné dohody prijaté na kontrolnom dni alebo koordinačnej porade môžu byť podkladom pre vypracovanie písomného a očíslovaného dodatku k Zmluve.
   7. Kontrolné dni a koordinačné porady budú uskutočňované v mieste realizácie Diela, resp. v objekte ktoré určí Objednávateľ po dohode so Zhotoviteľom.
2. **OSOBITNĚ USTANOVENIA**
   1. Vzhľadom na to, že Cena je sčasti a/alebo úplne hradená prostredníctvom Európskeho poľnohospodárskeho fondu pre rozvoj vidieka, resp. Pôdohospodárskej platobnej agentúry je Zhotoviteľ povinný strpieť prípadnú kontrolu v mieste realizácie Diela od Oprávnených zamestnancov uvedených inštitúcii, MPRV SR, orgánov Európskej únie a ďalších oprávnených osôb v súlade s právnymi predpismi Slovenskej republiky a Európskej únie, ktoré môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky Diela a Zhotoviteľ je povinný poskytnúť súčinnosť v plnej miere. Zhotoviteľ sa zaväzuje, že uvedenú povinnosť musia obsahovať aj všetky zmluvy a dohody s jeho subdodávateľmi.
   2. Zmluvné strany sa dohodli a Zhotoviteľ výslovné súhlasí, že v prípade potreby je povinný poskytnúť Objednávateľovi všetku odôvodnenú súčinnosť a podklady vo veci dopytov, žiadostí a pokynov od Oprávnených zamestnancov Európskeho poľnohospodárskeho fondu pre rozvoj vidieka, resp. Pôdohospodárskej platobnej agentúry, ďalej MPRV SR, orgánov Európskej únie a ďalších oprávnených osôb v súlade s právnymi predpismi Slovenskej republiky a Európskej únie. Zhotoviteľ je rovnako povinný túto povinnosť preniesť na všetkých svojich subdodávateľov.
3. **ZÁVEREČNÉ USTANOVENIA**
   1. Zmluva nadobúda platnosť a účinnosť dňom jej podpísania obidvomi Zmluvnými stranami.
   2. Na vzťahy medzi Zmluvnými stranami, vyplývajúce z tejto Zmluvy, alebo ňou výslovne neupravené, sa vzťahujú príslušné ustanovenia Obchodného zákonníka, Občianskeho zákonníka a iných príslušných zákonov Slovenskej republiky.
   3. Zmluvné strany sa dohodli, že všetky spory, ktoré z tejto Zmluvy v budúcnosti vzniknú, budú bezodkladne riešiť vzájomnou dohodou. V prípade, že nedôjde k uzatvoreniu dohody, Zmluvné strany sa dohodli, že na rozhodovanie o nich je príslušný civilný súd na území Slovenskej republiky.
   4. Jednotlivé ustanovenia Zmluvy môžu byť po dohode Zmluvných strán menené, dopĺňané, resp. zrušené iba formou písomného a očíslovaného dodatku k Zmluve.
   5. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
   6. Neoddeliteľnou súčasťou tejto Zmluvy sú nasledovné prílohy:
      1. príloha č. 1 – *Ocenený výkaz výmer,*
      2. príloha č. 2 – *Projektová dokumentácia,*
      3. príloha č. 3 – *Harmonogram prác na Diele,*
      4. príloha č. 4 – *Bankové záruky 4a a 4b,*
      5. Príloha č. 5 – *Poistný certifikát,*
      6. Príloha č. 6 – *Servisné podmienky,*
      7. *Príloha č. 7 – Zoznam subdodávateľov*
   7. Zmluva je vyhotovená v dvoch (4) rovnopisoch, ktoré majú rovnakú právnu silu a pre každú Zmluvnú stranu je určené originálne vyhotovenie - z toho 1 rovnopis pre Zhotoviteľa a 3 rovnopisy pre Objednávateľa
   8. Zmluvné strany prehlasujú, že si túto Zmluvu prečítali, porozumeli jej obsahu a bez výhrad s ňou súhlasia, prejav ich vôle je slobodný a vážny, určitý a zrozumiteľný a že ich zmluvná sloboda nebola obmedzená, ju Zmluvné strany vlastnoručne podpisujú.

V \_\_\_\_\_\_\_\_\_\_\_, dňa \_\_\_. \_\_\_. \_\_\_\_\_\_ V \_\_\_\_\_\_\_\_\_\_\_, dňa \_\_\_. \_\_\_. \_\_\_\_\_\_

Za Objednávateľa: Za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**FOOD FARM, s.r.o.** [●]

Ing. Tomáš Kohút, konateľ [●]